M. D.\t 29. avgusta 2016. 16:00\nNajavljeno povećanje minimalne cena rada odnosiće se samo na one zaposlene koji primaju najnižu platu do 23.000-24.000 dinara mesečno. Ovo povećanje, ne znači rast plata, već pomoć preduzećima i radnicima koji imaju probleme i koji su ugroženi, kaže Ljubisav Orbović, predsednik Saveza samostalnih sindikata Srbije, koji je juče u okviru Socijalno-ekonomskog saveta započeo razgovore o novoj ceni rada.\nDa li će ekonomski ambasadori “zarađivati” ili samo…\nMinimalna cena rada od danas 130 dinara po satu\nSledeće godine prosečna plata u NBA osam miliona evra?\nMilan Knežević, privatni preduzetnik i vlasnik modne kuće „Modus”, kaže da bi problem minimalne cene rada, koji bi podržala i vlada, trebalo rešiti tako što bi se povećanje odnosilo isključivo na najugroženije radnike, s minimalnim primanjima. S tim, što bi im se taj minimalac svake godine povećavao za oko tri odsto, da dođe do bar 30.000 dinara.\n– Uvećanje minimalca treba da bude svake godine za oko tri odsto, jer se obično na godišnjem nivou beleži toliki rast inflacije. Tako bi se za nekoliko godina došlo do nekog pristojnog minimalca. Što je još važnije, time se ne bi povećavale plate zaposlenih, pa ni ukupna masa para koja se izdvaja za isplatu zarada. Jer ovde nije cilj da onaj ko ima najviše dobije još više. To je jedini način i da se smanji razlika između privatnog i javnog sektora gde su plate za oko 25 odsto veće – kaže Knežević i dodaje da bi kao poslodavac pristao na povećanje minimalne cene rada na 130 dinara, u odnosu na sadašnjih 121 i da je to podnošljivo za kasu.\nNa pitanje da li bi kao poslodavac podržao ovakvu ideju da se minimalac svake godine povećava za oko tri odsto i da se odnosi na one s minimalnim primanjima, predsednik Unije poslodavaca Srbije Nebojša Atanacković kaže da ovo povećanje mora da se odnosi na najugroženije i da je to i njihov predlog.\n– Ovde se radi o socijalnoj pomoći, a ne o rastu plata. Sigurno je da se zahtev sindikata od 143 dinara, odnosno povećanje od 15 odsto, u ovom času ne može prihvatiti, jer nije realan – napominje Atanacković.


Diskografi i proizvođači fonograma: Izmenjeni Zakon o intelektualnoj svojini smanjiće pirateriju - Bizlife.rs\n15:46 Beograd, 14/02/2019\nOrganizacija proizvođača fonograma Srbije (OFPS) i Unija diskografa Srbije (UDS) saopštili su danas da očekuju da će izmene i dopune Zakona o autorskim i srodnim pravima u velikoj meri rešiti i problem piraterije na internetu.\nOFPS i UDS su se, kako se navodi, zalagali za usaglašavanje propisa sa propisima EU, zajedno sa Privrednom komorom Srbije, u okviru koje je obrazovano Udruženje za kreativnu industriju, pa su organizovali više panela.\nIzmene Zakona o autorskom i srodnim pravima koje je usvojila i parlamentu uputila Vlada Srbije usklađuju taj propis sa osam od deset direktiva EU.\n„Krajni cilj regulisanja prava intelektualne svojine je stvaranje ambijenta u kojem autori i nosioci srodnih prava štite svoja prava i imaju adekvatnu naknadu za iskorišćavanje svojih dela i u kojem se unapređuje kolektivno ostvarivanje autorskog i srodnih prava i stvara balans sa interesima korisnika“, navodi se u tom saopštenju.\nDodaje se da je, uprkos postojećem Nacrtu zakona o izmenama i dopunama Zakona o autorskom i srodnim pravima, donetom u redovnoj proceduri, početkom decembra 2018. godine Ministarstvo prosvete, nauke i tehnološkog razvoja formiralo Radnu grupu za izradu Nacrta zakona o izmenama i dopunama Zakona o autorskom i srodnim pravima.\n„Ni predstavnici OFPS-a i UDS-a, ni predstavnici velikih korisnika i njihovih udruženja, nisu bili pozvani da učestvuju u radu Radne grupe, uprkos bogatom iskustvu u oblasti ostvarivanja autorskog i srodnih prava, ali su pozvani određeni članovi čija se stručnost dovodi u pitanje“, navodi se u saopštenju.\nIstiče se da se OFPS i UDS nadaju da će posle usvajanja Izmena i dopuna Zakona u Skupštini Srbije nadležno resorno ministarstvo formirati novu radnu grupu, koju će činiti reprezentativni i stručni članovi i inicirati izradu novih propisa iz oblasti prava intelektualne svojine koji će biti usklađeni sa svim direktivama Evropske unije.


PROGRESSIVE MAGAZIN | NIS PODELIO PAKETIĆE ZA DECU\n29. XII 2020 | Ove godine više nego ranije moramo biti solidarni i misliti jedni na druge. U tom duhu, kompanija NIS i njeni zaposleni obradovali su decu iz prihvatilišta u Beogradu kojima su uručeni personalizovani paketići sa obućom, odećom i sredstvima za higijenu, kao i paketići sa slatkišima, koje su prikupili i pakovali zaposleni NIS-a.\n„Ova godina bila je izazov za sve nas, ali nas je u isto vreme naučila da moramo da budemo solidarni i da mislimo na druge, pogotovu na one kojima je pomoć najpotrebnija. Kao društveno odgovorna kompanija, pomogli smo u skladu sa našim mogućnostima, i to ne samo u glavnom gradu, već i u Novom Sadu, Nišu, Kragujevcu i drugim gradovima. Ove paketiće pakovali su naši zaposleni, i to je za nas veliko zadovoljstvo - mogućnost da pomognemo kategoriji stanovništva za koju je potrebna posebna briga. Istakao bih da naša saradnja sa gradom Beogradom u okviru društveno odgovornog poslovanja traje već 11 godina i ona će se i u narednom periodu nastaviti“, rekao je Smirnov.\n“Kada teške godine nastupe, tada je solidarnost potrebnija više nego ikad. Upravo zato se zahvaljujem kompaniji NIS na tome što je dobar partner Grada Beograda i što su njeni zaposleni odlučili da obraduju mališane iz Prihvatilišta. To su deca kojima je potrebna posebna pomoć i koja se nažalost suočavaju sa nimalo lakim problemima za koje nisu kriva. Kompanija NIS ima sa Gradom Beogradom zajednički program u okviru kojeg se finansiraju projekti društvene odgovornosti i svake godine se izdvaja oko 20 miliona dinara. Pored toga, NIS je kompanija koja nas nikada nije odbila kada je trebalo uraditi bilo šta iz oblasti socijalne zaštite“, poručio je Vesić.\n“Deca su bila, i ostaće i u narednoj godini, prioritet kada je u pitanju socijalna politika Grada Beograda. Ono što će obeležiti i narednu godinu jeste pomoć onima kojima je pomoć najpotrebnija“, istakla je Stanisavljević.\n“Grad Beograd godinama unazad brine o deci iz Prihvatilišta što najbolje ilustruje činjenica da prethodnih deset meseci nijedno dete i nijedan zaposleni nije bio zaražen korona virusom. Deci je bilo uskraćeno mnogo toga, poput slobode kretanja, pa je nama bilo važno da pažnju posvetimo njihovom unutrašnjem životu. Ono što je kompanija NIS danas uradila – personalizovala paketiće za svako dete znači da će svako dete dobiti ono što je poželelo lično za sebe, i na taj način, imati osećaj da je Deda Mraz razmišljao baš o njemu preko kompanije NIS“, poručila je Stajković.\nU godini u kojoj je gotovo sva pažnja usmerena isključivo na borbu protiv pandemije, kompanija NIS je pored mnogobrojnih donacija zdravstvenim ustanovama u Srbiji, u saradnji sa zaposlenima, obezbedila i paketiće za decu u prihvatilištima u Kragujevcu i Novom Sadu, kao i u osnovnim i srednjim školama za decu sa razvojnim smetnjama u Beogradu, Pančevu i Nišu. Na ovaj način kompanija je nastavila tradiciju podele personalizovanih novogodišnjih paketića. Pod sloganom ‘Budućnost na delu’ NIS već godinama pomaže zajednicu, a samo u grad Beograd kroz različite društveno odgovorne projekte, kompanija je uložila oko 470 miliona dinara.


Doneseni zaključci: Hitna smjena Solaka, FUCZ pripojiti FMUP-u | DEPO Portal\nZasjedala komisija za sigurnost Predstavničkog doma Parlamenta FBiH\nDoneseni zaključci: Hitna smjena Solaka, FUCZ pripojiti FMUP-u\nInternetski hit: Smoothie koji ubrzava skidanje kilograma - potrebna su vam samo tri sastojka\nIza Fadila stojim, jer ovo je bio udar na njega... Gordana Tadić javno prijeti ljudima i Mektiću je 'svezala tužbu'...\nProbosanski blok postigao dogovor: Poznato ko će biti zajednički kandidat za načelnika Srebrenice\nDolar pada, euro snažno raste - evo zbog čega\nKomisija smatra da Vlada FBiH nije na adekvatan način nadzirala rad FUCZ-a\nKomisija za sigurnost Predstavničkog doma Parlamenta FBiH sačinila je 12 zaključaka kojim se direktno od Vlade i Parlamenta traži djelovanje u vezi sa aferom "Respiratori" čiji su glavni akteri suspendovani direktor Federalne uprave civilne zaštite Fahrudin Solak i direktor "FH Srebrena Malina" Fikret Hodžić, prenosi Avaz.\n- Komisija je konstatovala da FUCZ nije radila u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća. Da je FUCZ stvrila obligacioni odnos sa firmom Srebrena malina koja u trenutku kada ta firma nema dozvole za promet medicinskim sredstvima. Komisija smatra da FUCZ nije provjerila profesionalnu sposobnost društva Srebrena malina za sklapanje ugovora u vrijednost 10,5 miliona KM - rekao je, između ostalog, u današnjem obraćanju novinarima Damir Mašić, predsjednik Komisije za sigurnost Zastupničkog doma FBiH.\n3.Komisija je utvrdila da je FUCZ stvorila obligacioni odnos "FH Srebrena malina" u trenutku kada su imali informaciju da to društvo nema odobrenja za promet medicinskih sredstava.\n5.Komisija smatra da FUCZ nije provjerila profesionalnu sposobnost "FH Srebrnsa malina" prije sklapanja ugovora od 10,5 miliona KM za nabavku respiratora.\n6.Uzimajući u obzir da se radi o avansnom plaćanju kupoprodajnog ugovora Komisija smatra da je FUCZ propustila osigurati adekvatnu garanciju da će "FH Srebrena malina" ispoštovati obaveze.\n9. Temeljem dostupnih informacija i obzirom da je više od 30 dana proteklo od ugovorom definisanog roka za dostavljanje respiratora, a obzirom da ne postoji anex ugovora kojim bi bio produžen rok za isporuku, Komisija za sigurnost predlaže Predstavničkom domu Parlamenta FBiH da traži od Vlade FBiH da u skladu sa Zakonom o obligacionim odnosima hitno ispita mogućnost raskida ugovora koji je potpisan sa "FH Srebrena malina".\nMašić je dodao i da su odgovori koje je Komisija dobila nekonrektni, a da ih je pisala zamjenica Solaka Sanita Alagić.\nDrugu sedmicu zaredom: Dolar pada, euro snažno raste - evo zbog čega\nPopuštanje mjera: Stupile na snagu nove naredbe u FBiH: Šta ...\nDOK DRŽAVU TRESE AFERA 'RESPIRATORI': Kako je ime manekenke i voditeljice Ane Ba...


Mađarska: Muzej žrtvama holokausta podelio jevrejsku zajednicu - BBC News na srpskom\nBBC novinar, Budimpešta\nOgromna Davidova zvezda noću će sijati, zahvaljujući tornju s aerodroma\nPiloti koji iz mraka sleću na međunarodni aerodrom u Budimpešti uskoro će imati novu zvezdu za navigaciju - ogromnu Davidovu zvezdu.\nPredviđeno je da je avionski toranj osvetljava sa strane, tako da vizuelno podseća na stočne vagone.\nTo osvetljenje je toliko jako, da su morali da traže dozvolu od mađarskih aerodromskih vlasti.\nDavidova zvezda, izrađena od perforiranog čelika, kruna je novog muzeja Kuća sudbine, izgrađenog na mestu železničke stanice sa koje su nemački nacisti deportovali Jevreje 1944. godine.\nIzgradnja je završena još pre pet godina, ali spor oko koncepta muzeja, kao i sadržaja izložbenog i edukativnog centra koji će tamo postojati, odložio je otvaranje.\nMađarski Jevreji su stočnim vagonima prevoženi do logora smrti u Aušvicu\nPočetkom 20. veka svaki četvrti stanovnik Budimpešte bio je jevrejskog porekla.\nTokom Holokausta, nacisti su ubili 565.000 od 860.000 mađarskih Jevreja.\nKako se uključila mađarska vlada\nNedavna istraživanja pokazuju da 160.000 ljudi jevrejskog porekla i dalje živi u Budimpešti.\nPostoje tri odvojene zajednice, od kojih je najmanja Habad-Lubavič zajednica.\nDesničarska vlada Fidesa Mađarske, na čelu s premijerom Viktorom Orbanom, ustupila je vođenje muzeja i razvoj koncepta koji ga prati, kako Habadu, tako i Institutu za istraživanje istorije centralne i istočne Evrope.\nInstitut predvodi istoričarka bliska Orbanu - Marija Šmit. Ona je i direktorka popularne Kuće terora, koja godišnje privuče 300.000 posetilaca izložbom sprava za mučenje iz perioda komunizma i nacističke ere.\nU kancelariji u Budi, na suprotnoj strani Dunava koji deli grad na dva dela, rabin Slomo Koves pažljivo bira reči.\nRabin Slomo Koves predvodi grupu ortodoksnih Jevreja u Budimpešti\n„Činjenica da je mađarska vlada, nakon godina previranja, bila voljna da ustupi rukovođenje državnog muzeja nezavisnoj jevrejskoj organizaciji, jeste bez presedana", kaže on.\n„To je vrlo herojski i hrabar čin."\n„Nacionalna tragedija, a ne samo jevrejska."\nAndraš Hajsler, šef Federacije jevrejskih zajednica, preispituje koncept i organizaciju Kuće sudbine.\n„Holokaust je tragedija čitavog naroda, tako da bi celo mađarsko društvo trebalo da ga zapamti, a ne samo mađarski Jevreji."\nKuća sudbina i dalje je prazna, ali bi trebalo da bude otvorena ove godine\n„Naš drugi problem je Marija Šmit. Nju nijedna međunarodna institucija za sećanje na holokaust nije prihvatila kao verodostojnu istoričarku. Zato smo signalizirali vladi da bi trebalo da preispita odluku o tome da je uključi u ovo."\nNerazjašnjena istorija Mađarske\nIza neslaganja vrebaju i sporna pitanja iz istorije mađarskih Jevreja tokom 20. veka, kao i politički stavovi nastali kao posledica procvata prijateljstva između Orbana i izraelskog premijera Benjamina Netanjahua.\nPrema originalnom konceptu, Kuća sudbine je trebalo da se bavi periodom 1938-1948.\nIpak, mađarski antisemitski zakon, koji je ograničavao prisustvo Jevreja na univerzitetima, usvojen je još 1920. godine.\nMnogi mađarski Jevreji strahuju i da je vezivanje krajnjeg datuma za istu godinu u kojoj je država Izrael uspostavljena i komunisti preuzeli vlast u Mađarskoj, poruka muzeja: „dobri Jevreji" koji su preživeli holokaust otišli su u Izrael, dok su "loši Jevreji" koji su ostali bili komunisti.\nAndraš Gero, istoričar koji je uključen u planiranje Kuće sudbine, insistira da takvi sporovi odvlače pažnju od glavne svrhe muzeja koji bi trebalo da obrazuje mlade Mađare o Holokaustu. Nadaju se da će zainteresovati one između 15 i 25 godina.\nPolitika se umešala u priču o muzeju\nŠetnjom kroz još prazne sive hale, namerno obložene zarđalim gvozdenim limovima, odakle se metalnim stepenicama izlazi iz rekonstruisanog stočnog vagona, stiče se utisak da je muzej negde između zatvora i železničke stanice.\nTelevizijska ekipa koja ga je posetila primetila je da izgleda kao "jevrejski svemirski brod".\n„Kuća sudbine želi da ostavi emotivni utisak na posetioce", kaže Gero.\n„Glavni cilj nam je da dotaknemo ljude i kažemo im: „Čujte, strašno je to što se dogodilo, ne zaboravite, i budite oprezni - sve može da se ponovi, ako niste dovoljno hrabri da to izbegnete."\nPolitički kontekst holokausta\nKada se Orban susreo s Netanjahuom na inauguraciji brazilskog predsednika Žaira Bolsonara za Novu godinu, izraelski lider je zatražio tri garancije za muzej, prema pisanju izraelskih medija:\nda se Holokaust predstavi kao deo procesa, a ne kao izolovani događaj\nda se imenuju odgovorni\nda funkcionisanje Kuće sudbina odgovara standardima postavljenim u memorijalnim centrima „Jad Vašem" u Izraelu i Muzeju Holokausta u Vašingtonu.\nKao odgovor na to, Orban mu je ponudio „novi koncept" koji će verovatno biti obelodanjen tek nakon izraelskih izbora u aprilu.\nIzraelski ronioci pomoću sondi traže posmrtne ostatke sunarodnika u Dunavu\nU međuvremenu, novo pitanje deli Habad, koji okuplja haside i ortodoksne Jevreje, i Federaciju mađarskih jevrejskih zajednica.\nU januaru, ronioci iz izraelske organizacije za spašavanje i oporavak Zaka počeli su pretraživanje korita Dunava kako bi našli posmrtne ostatke Jevreja koje su krajem 1944. streljali mađarski fašisti okupljeni u Partiju strelastog krsta.\n"Kosti su verovatno istrulile tokom 75 godina ili ih je voda odnela daleko, nizvodno do Crnog mora", objavila je Federacija na svojoj internet stranici. "Takva potraga je nepotrebna, i narušava mir i dostojanstvo mrtvih."\nMeđutim, Habad na stvari gleda drugačije. Za njih pronalaženje posmrtnih ostataka predstavlja "moralnu obavezu".\nFoto galerija, Sinagoga u Subotici obnovljena u punom sjaju\nFoto galerija, U fotografijama: Kad se celo selo crveni - paprike su proslavile Donju Lokošnicu\nVideo, Kako da znam da li imam koronu, prehladu ili grip, 1,32\nU fotografijama: Večiti osmeh dečaka iz vode\nVideo, Dragoslavija - Prvi balkanski onlajn dreg šou, 4,09\nPoslednji put ažurirano 21 februar 2020\nNasmejte se: Finalisti takmičenja za najsmešnije fotografije divljeg sveta 2020.


Izvor: MozzartSport.com, 25.Apr.2021, 01:23\nPlavo-žuti slavili na teškom gostovanju\nNije bilo lako fudbalerima Boke Juniors posle gostovanje u Boliviji da se spuste na nadmorsku visinu u domovini i opravdaju očekivanja na gostovanju kod Urakana. Ipak, uspeli su. Posle pobede 1:0 u duelu Kopa Libertadores protiv Strongesta, plavo-žuti savladali su i Urakan 2:0, čime su praktično obezbedili plej-of argentinskog prvenstva. Ostaje da u poslednja dva kola protiv Lanusa i Patronata vidimo s koje pozicije.\nNisu >> Pročitaj celu vest na sajtu MozzartSport.com << izabranici Migela Rusa bili ubedljivi, ali golom u 48. minutu odradili su veliki posao za miran nastavak meča. Strelac vodećeg pogotka bio je Franko Soldano, koji je spretno reagovao na odbitak posle sjajnog šuta Sebastijana Vilje.\nUspeli su gosti da posle vođstva umrtve igru, a pobedu su overili u nadoknadi, kada je Gonzalo Maroni u 94. minutu umakao odbrani Urakana i rutinski savladao Sebastijana Mezu.\nUrakan je ovim porazom sveo na teoriju šansu da se domogne četvrtog mesta i drugog kruga takmičenja.


U ovo veruje pola sveta: Teorije zavere koje vas nateraju da se zamislite!\nZa neke je Elvis još živ, dok Šekspir nije ni postojao, a 11. septembar je isplanirala vlada SAD-a.\nOd kad je sveta i veka postoje i teorije zavere, nekad toliko apsurdne i neverovatne, ali ponekad i opasne po čovečanstvo poput onih koje tvrde da je globalno zagrevanje izmišljotina. Najbizarnije su ipak one koje su vezane za poznate ličnosti kao što je teorija da Elvis nikad nije umro, ali verovali ili ne postoje oni koji stalno dokazuju da je npr. Pol Makartni odavno umro, prenosi Newsweek.rs\nŠekspir nije postojao\nKo god se bavio literaturom u školi, čitao je dela Vilijema Šekspira. Ipak, mnogi teoretičari sumnjaju da je Šekspir kog mi znamo ikada postojao. O njemu ima jako malo istorijskih podataka i mnogi veruju da je Kristofer Marlo pisao poznata nam dela pod pseudonimom.\nPol Mekartni je davno umro\nMnogi ljudi veruju kako je "pravi" Pol Mekartni umro pre više godina, a onaj ko se pojavljuje danas je njegova zamena. Američki studenti su šezdesetih godina objavili studiju kako mnoge ilustracije i stihovi benda ukazuju na smrt pevača. Iako pevač, očigledno, i dan danas diše, mnogi i dalje sumnjaju.\nDa Vinčijev kod je istina\nRoman Dena Brauna je postigao svetski uspeh, podstakao mnoge ljude da ponovo čitaju, ali i pokrenuo sumnje o odnosu Isusa i Marije Magdalene. Mnogo je ljudi koji veruju da su se oni venčali i imali decu kao i da Isusovi direktni potomci i dalje žive.\n11. septembar je isplanirala vlada SAD-a\nNa internetu ima mnogo spekulacija kako je napad na Kule bliznakinje iscenirala američka vlada. Uprkos mnogim video zapisima nastalim tog dana,mnogi veruju da je sve bilo isplanirano.\nPrinceza Dajana je ubijena\nIako je zahvaljujući fotografijama sasvim jasno da je princeza Dajana poginula u saobraćajnoj nesreći, mnogi misle kako je udes isceniran. Neki čak smatraju da engleska kraljica stoji iza svega.\nRuzvelt je dozvolio da se desi Perl Harbur\nPerl Harbur je bio okidač za uključivanje Amerike u Drugi svetski rat. Teoretičari zavere tvrde da je tadašnji američki predsednik Ruzvelt znao za napad i dozvolio da se desi ne bi li narod podržao ulazak SAD-a u rat.\nGlobalno zagrevanje je obmana\nIzgleda da otapanje leda i podizanje nivoa mora nisu dovoljni da ubede jedan broj ljudi koji i dalje misle da je to izmišljotina. Zašto bi neko imao koristi od izmišljanja takvih stvari manje je opasno od odgovora zašto neko uporno ignoriše alarmantne podatke i dokaze da je život na planeti kakvu znamo ozbiljno ug: rožen.


"SDP BiH nudi novi početak" - Klix.ba\nZlatko Lagumdžija u Gradiški\n"SDP BiH nudi novi početak"\n19.9.2010. u 16:55\nPredsjednik Socijaldemokratske partije (SDP) BiH Zlatko Lagumdžija izjavio je danas u Gradiški da je SDP BiH politička partija koja okuplja sve ljude koji građanima BiH nude novi početak, kako bi se smanjila nezaposlenost i zaustavila nepravda koja vlada u zemlji.\n"Želimo da ujedinjujemo i ljude i zemlju i želimo da se zaustavi politika podjela među ljudima, da zemlja krene u drugom smjeru", rekao je Lagumdžija na tribini SDP-a BiH u Gradiški i dodao da država mora da garantuje jednaka prava svakom čovjeku.\nKandidat SDP-a BiH za predsjednika/potpredsjednika Republike Srpske (RS) Enes Suljkanović rekao je da će se zalagati za bolji status povratnika u oba entiteta.\nNosilac liste SDP-a BiH za parlament BiH iz Izborne jedinice jedan Azra Pašalić obećala je da će se zalagati za život dostojan čovjeka, socijalnu pravdu i zakone po mjeri svakog čovjeka, bez obzira na etničku pripadnost, vjeru i pol.\nNa predizbornoj tribini SDP-a BiH u Gradiški predstavljeni su kandidati ove stranke za Narodnu skupštinu RS iz Izborne jedinice jedan, kao i parlament BiH.\nRuska prodaja oružja Damasku "neodgovorna"\n19.09.2010. u 17:10


RTS :: Vučić o saopštenju Kvinte: Kakvog to ima smisla\nPolitika Vučić o saopštenju Kvinte: Kakvog to ima smisla\nutorak, 21. maj 2019, 13:47 -> 19:34\n"Dakle, 25.000 ljudi je imalo lični interes?", upitao je Vučić i dodao da Albanci govore da na severu ima 58.000 birača, ali da tu zapravo nema toliko stanovnika.\nVučić je izjavio da posebna sednica parlamenta o Kosovu i Metohiji nije nikakav "trik", kako to spekulišu njegovi politički protivnici, jer, ističe, nema važnije teme od Kosova i Metohije, niti važnijeg mesta od parlamenta da se o toj temi razgovara.\n"Kad odem da razgovaram sa predstavnicima SPC, kažu – 'što razgovaraš sa crkvom, treba da ideš u parlament'. Onda kažem da dolazim u parlament, da odgovorim na pitanja, da podnesem izveštaj, a onda kažu da je to sad trik. A kakav trik?", konstatovao je predsednik Srbije.\nVučić je upitao o čemu i gde misle da razgovaraju ako neće sa najvišim predstavnicima države o Kosovu i Metohiji.\n"Ako o tome nećete da razgovarate, ako hoćete šatorima da nas naterate da razgovaramo o sprovođenju vaših tajkunskih interesa da biste mogli da kontrolišete prodaju vaših sekundi RTS-u... onda je to velika sramota", istakao je Vučić.\n"Ali neka ljudi u Srbiji nedvosmisleno u narednom periodu kažu šta misle o tome, a uskoro će izbori, pa će građani imati priliku da govore", zaključio je predsednik.\nPrecizirao je da će sednici parlamenta o Kosovu i Metohiji, 27. maja, pored njega, prisustvovati i predsednica Vlade Ana Brnabić, direktor Kancelarije za KiM Marko Đurić, kao i svi koji su na neki način učestvovali u razgovorima ili vodili politiku po pitanju KiM u prethodnih nekoliko godina.\nVučić je ukazao da su snimci Hajnca Kristijana Štrahea, doskorašnjeg austrijskog vicekancelara i lidera Slobodarske partije, otvorili mnoga pitanja i da ta afera pokazuje da se sve ruši u savremenom svetu, sve postavke koje smo doskora imali.\nVučić je, upitan šta misli o događajima u Austriji i kako će se to odraziti na podršku koju je Štrahe pružao Srbiji po pitanju KiM, a i inače, ukazao da je partija koju on vodi uvek bila u Evropskoj narodnoj partiji (EVP) i da je sarađivala sa Sebastijanom Kurcom i njegovom Narodnom partijom, a ne sa Štraheovom strankom.\n"Ovo je užasan snimak i sadržaj, ali se u vezi s tim postavlja nekoliko pitanja", ukazao je Vučić, ocenjujući da je afera Štrahe još jedan pokazatelj da se do sada važeći principi u svetu ruše, poput odnosa prema globalizaciji i tržišnoj ekonomiji – do snažne pojave Kine na tom tržištu.\n"Kako je Kina preuzela ulogu lidera koji bi želeo da učestvuje u sprovođenju tržišnih principa do krajnih granica liberalne ekonomije i svega drugog, od tada je krenula promena politike u zapadnoj hemisferi i svi principi za koje smo se zalagali 70 godina uopšte ne važe. Tržišna privreda, ako je 'Huavej' uspešna kompanija, odjednom više ne važi... Pusti tržišnu privredu!... Sada ćemo biti protiv pobednika na tržištu. Naći ćemo način kako sebe da zaštitimo i tržište nije važno", kritikovao je on.\n"Možda je austrijska služba imala neka saznanja, ali svakako ovo nije radila. Moje je pitanje, a i svačije bi bilo, koje su zapadne službe to radile i po nalogu kog suda i tužilaštva su delovale na tuđoj teritoriji. Koje su 'sestrinske' službe bile uključene u obavljanje tog posla?", upitao je on.\n"Zašto se kršilo pravo na privatnost, i sve konvencije o ljudskim pravima. Zamislite da se tako nešto dogodilo u Srbiji. Zar mislite da ne postoje razni snimci koji mogu da budu iskorišćeni za razne strane? Verujte mi, iznenadili biste se... Jel' su korišćeni u poslednjih šest godina? Nijedan. Naši ljudi dobro rade svoj posao, rade ga profesionalno, a ne ovako neprofesionalno kao neke zapadne službe", podvukao je Vučić.\nVeće rezerve u zlatu – garancija za nepredvidiva vremena\nPredsednik Srbije potvrdio je da se na njegovu inicijativu povećavaju rezerve u zlatu, sa ciljem, kako je objasnio, da se zemlji obezbedi sigurnost i sigurnija budućnost u okolnostima potencijalno negativnih kretanja na finansijskim tržištima, ali i na tržištu nafte, bakra i čelika.\n"Zašto cela priča o zlatu? Svaka priča oko sukoba sa Iranom razara naftno tržište, bilo šta da se dogodi sa Iranom vi ne znate kolika će cena nafte da bude, svaka priča o operativnim sistemima, sukobu oko kompanije 'Huavej', nastavku sukoba oko veštačke inteligencije, robotičke industrije... vodi u najžešće moguće sukobe", rekao je predsednik.\n"Pedeset tona, imajući u vidu situaciju u svetu, više neće biti milijardu i 700 miliona evra, već bliže dve milijarde, imajući u vidu vreme koje nam je potrebno da to kupimo a da ne ugrozimo stabilnost rezerve novca koji imamo", dodao je on.\nKad se uzme u obzir situacija u svetu, kaže Vučić, ne znate ni koje će valute kako da stoje, ni kako će se ponašati Evropska centralna banka, ni američki Fed.\nMi u ovom trentuku ne možemo više, rekao je Vučić.\n(sreda, 22. maj 2019, 08:23) - anonymous [neregistrovani]\n(sreda, 22. maj 2019, 08:12) - pERA [neregistrovani]\n(sreda, 22. maj 2019, 06:17) - anonymous [neregistrovani]\n(sreda, 22. maj 2019, 06:00) - anonymous [neregistrovani]\n(sreda, 22. maj 2019, 02:38) - anonymous [neregistrovani]\n(sreda, 22. maj 2019, 00:35) - anonymous [neregistrovani]\n(sreda, 22. maj 2019, 00:02) - anonymousZoki [neregistrovani]\n(utorak, 21. maj 2019, 21:05) - Воронцов [neregistrovani]\n(utorak, 21. maj 2019, 21:02) - anonymous [neregistrovani]\n(utorak, 21. maj 2019, 18:53) - anonymous [neregistrovani]


Promene Statuta grada Beograda! Odbornici će odlučivati o rebalansu budžeta i urbanizmu! - Infobrif\nPromene Statuta grada Beograda! Odbornici će odlučivati o rebalansu budžeta i urbanizmu!\nNovac će prema najavama biti iskorišćen na najbolji mogući način po Beograđane\nObjavljeno 21.07.2019. u 07:47\nOdbornici Skupštine grada Beograda odlučivaće na sednici u četvrtak, 25. jula, o promeni Statuta grada Beograda i rebalansu budžeta koji se, prema rečima predsednika gradskog parlamenta Nikole Nikodijevića, radi jer su prihodi veći od planiranih za 5,4 milijarde dinara tako da ukupan budžet, zajedno sa budžetima gradskih opština, iznosi 134 milijarde dinara.\n„To je ogromno povećanje u odnosu na pre sedam godina kada je budžet bio oko 70 milijardi“, rekao je Nikodijević Tanjugu.\nNaveo je će se novac iskoristiti na najbolji mogući način po Beograđane i dodao da će najveće povećanje imati dečija zaštita i obrazovanje – 2,1 milijarde dinara.\n„Ove godine ćemo subvencionisati 76.000 dece u vrtićima, gradskim i privatnim, što je rekordna cifra. Ako uzmemo u obzir da je pre pet godina u beogradske vrtiće išlo 49.000 dece, a sada 76.000 vidi se koliki je to napredak“, naglasio je Nikodijević.\nNaveo je da je cilj da za godinu dana u Beogradu više nema listi čekanja za mesto u vrtiću i dodao da je u planu rekonstrukcija postojećih i izgradnja novih predškolskih ustanova.\n„Veliko povećanje ide i u putnu infrastrukturu. Trudimo se da svake godine rekonstruišemo što veći broj ulica ne samo u centralnim opštinama, već na čitavoj teritoriji grada“, rekao je Nikodijević i precizirao da je za putnu infrastrukturu predviđeno povećanje od milijardu i 82 miliona dinara.\nKako je dodao, predviđeno je i 30 miliona dinara više za četvrti pokušaj vantelesne oplodnje.\n„Obećali smo da ćemo dati veća ovlašćenja beogradskim opštinama, da ćemo se truditi da izvršimo preraspodelu nadležnosti, neku vrstu decentralizacije poslova koji postoje u Gradskoj upravi i usvajanjem ovog statuta stiču se uslovi za tako nešto“, rekao je Nikodijević.\nNaveo je da će se promenom statuta omogućiti da gradske opštine imaju veća ovlašćenja jer će moći da izdaju građevinske dozvole do 1.500 kvadrata i legalizuju objekte do 400 kvadrata.\nKada je reč o prigradskim opštinama, pojasnio je da će, osim legalizacije i izdavanja dozvola, moći da donose urbanističke planove i, uz sagalasnost Grada, osnivaju svoja komunalna preduzeća.\nBastać zatrpao blatom ulaz u gradsku skupštinu, odbornicima…\nUsvojen rebalans gradskog budžeta, 35 miliona evra za…\nBurna rasprava o gradskom budžetu prekinuta zbog…\n„Proces izdavanja dozvola, kada su u pitanju prigradske opštine, biće mnogo jednostavniji. Ljudi koji rade na lokalu sigurno znaju bolje šta su potrebe njihovih žitelja i njihovi realni problemi i sada će moći brže i na mnogo efikasniji način da ih rešavaju“, rekao je Nikodijević.\nKako je istakao, cilj promene Statuta grada Beograda je da sistem bude jednostavniji i pristupačniji za građane.\n„Smatramo da ni to nije dovoljno jer su mnoge beogradske opštine teeitorijalno i po broju stanovnika velike i da treba još više pojednostaviti sistem i komunikaciju sa građanima i u što većoj meri uključiti ih u proces odlučivanja i donošenja odluka koji se tiču njih“, rekao je Nikodijević.\nNaveo je da promena Statuta predviđa i otvaranje informativno-uslužnih centara u delovima opština što će, pojasnio je, omogućiti građanima da za završavanje administrativnih poslova ne moraju da odlaze u opštine, već će to moći da urade u mestima gde žive.\nKada je reč o urbanizmu, Nikodijević kaže da je na dnevnom redu jedna od najvažnijih odluka o izradi plana za postavljanje mosta koji će spojiti Novi Beograd i Adu Ciganliju.\n„To pre svega, iz našeg ugla, treba da bude jedan pešačko-biciklistički most koji će omogućiti građanima Novog Beograda da lakše dođu do Ade Ciganlije, ali ne automobilima. Gledamo kako da rešimo problem parkiranja na novobeogradskoj strani da ljudi mogu da dođu do mosta, parkiraju automobil, a onda biciklom ili pešice da pređu na Adu Ciganliju“, rekao je Nikodijević.\nDodao je da će na sednici biti još planova koji se tiču drugih delova Beograda među kojima je i plan za toplanu u Resniku.\n„Želimo da postojeću stanicu koja je na mazut zamenimo stanicom na gas koja će biti ekološki mnogo prihvatljivija i da će efekat grejanja naselja Resnik biti mnogo bolji nego do sada“, dodao je Nikodijević.\nOdbornici će raspravljati o izmenama i dopunama programa uređivanja i dodele građevinskog zamljišta za ovu godinu, o upravljanju komunalnim, inertnim i neopasnim otpadom, o izmenama odluke o oglašavanju, kao i o izmenama odluke o Gradskoj upravi grada Beograda.\nNa dnevnom biće i Predlog odluke o konverziji potraživanja Grada Beograda po osnovu neizmirenih ustupljenih javnih prihoda u trajni ulog u kapitalu Društva za prevenciju invalidnosti i radno osposobljavanje invalida „Zaštitna radionica“ D.O.O. Beograd sa stanjem na dan 31. maj 2018. godine, sa pripadajućom kamatom do 17. aprila ove godine.\nOdbornici će po skraćenom postupku odlučivati o razrešenju i imenovanju direktora i v.d. direktora i članova upravnih i nadzornih odbora u pojedinim gradskim preduzećima i ustanovama, kao i o razrešenju i imenovanju članova školskih odbora u pojedinim osnovnim i srednjim školama.\nBurna noć! U četiri udesa devet povređenih!\nDan pred nama sunčan i topao, ali tokom noći očekuje nas promena vremena\nBastać zatrpao blatom ulaz u gradsku skupštinu, odbornicima ilustruje kako danas…\nUsvojen rebalans gradskog budžeta, 35 miliona evra za kupovinu novih autobusa\nBurna rasprava o gradskom budžetu prekinuta zbog „magaraca“


Igra o besmrtnim ubicama studija Arkane, Deathloop, odložena za narednu godinu - PLAY!\nIgra o besmrtnim ubicama studija Arkane, Deathloop, odložena za narednu godinu\nLista igara koje su zbog pandemije korona virusa, ili nekog sličnog razloga, odložene nastavlja da raste. Nedavno odloženim Halo Infinite i Serious Sam 4 pridružuje se i najnovije ostvarenje studija Arkane, kreatora Dishonored i Prey.\nDeathloop je igra o kojoj se znalo dosta malo nakon premijernog predstavljanja prošle godine, a prvi talas konkretnijih informacija stigao je na predstavljanju igara za Playstation 5, gde je Arkane ujedno podelio i datum izlaska.\nNažalost, taj datum izlaska se već sada menja, pošto zbog aktuelne pandemije korona virusa developeri nisu u stanju da rad na Deathloop privedu kraju. Izlazak je prvobitno planiran za kraj ove godine, simultano sa izlaskom next-gen konzola, ali će se rad produžiti i zato Deathloop izlazi u drugom kvartalu naredne godine.\nTo znači da će igrači morati da čekaju do 6 meseci duže, ali će to vreme poslužiti razvojnom timu iz Arkanea da rad na Deathloop privedu kraju i da kreiraju živi svet sa iskustvom koje odgovara novoj generaciji konzola.\nOdlaganje igre je uvek bolje od izdavanja nedovršenog proizvoda, tako da pozdravljamo ovu odluku. Šteta je malo što moramo još da čekamo na Deathloop, pošto nam se čini kao igra sa izuzetno zanimljivom mehanikom, koja donosi duel između dva asasina koji ne poznaju smrt, barem ne onu trajnu.\nIgrači su zarobljeni u vremenskoj petlji, koju mogu razbiti(i samim tim pobediti) jedino ako uspeju da nadmaše protivnika sa druge strane i eliminišu 8 NPC-a pride.\nRelated Items:2021, Arkane, Arkane Studios, Bethesda, datum izlaska, Deathloop, delay, odlaganje, Opisi Igara, PS5


www.jeftino.co.yu je informativni sajt koji je nastao kao plod entuzijazma nekolicine ljubitelja Interneta i IT tehnologija!\nwww.jeftino.co.yu je nekomercijalni sajt koji predstavlja skup informacija o tehničkim karakteristikama jeftinih proizvoda i omogućava posetiocima da se upoznaju sa cenama i tehničkim karakteristikama pre nego što krenu u kupovinu. Do navedenih informacija došli smo pretraživanjem domaćeg Interneta proverom cenovnika firmi čije smo proizvode objavili na sajtu, a koji po našem mišljenju spadaju u kategoriju "jeftino".\nSajt www.jeftino.co.yu NE prodaje proizvode koji su opisani na sajtu, niti vrši oglašavanje proizvoda, već isključivo vrši potragu za jeftinim proizvodima, prikazuje tehničke karakteristike, cene i ostale informacije u cilju bolje obaveštenosti posetilaca sajta. Maksimalno se trudimo da proverimo ispravnost i aktuelnost informacija na sajtu, ali ne možemo da garantujemo za apsolutnu tačnost podataka o prodavcu i proizvodima koje smo predstavili. Ne odgovaramo za eventualne netačnosti, jer mi ne formiramo cene koje su postavljene na sajtu. Da bismo vam obezbedili kompletnu informaciju, preporučujemo da pre odlaska u kupovinu proverite cene kod prodavaca. Iz tog razloga pored opisanih proizvoda navedene su informacije o nazivu firme, njena adresa i telefon.\nNaša misija je da za vas pronademo informacije o najjeftinijim proizvodima, ali vaša pomoc je uvek dragocena. Ukoliko naiđete na jeftine proizvode za koje mislite da zaslužuju da se nadu na našem sajtu, bicemo vam zahvalni ukoliko nam te informacije prosledite. Dobrodošli su svi, bilo pojedinci, bilo firme koje žele da svojim informacijama doprinesu kvalitetu i ažurnosti sajta\nObjavljivanje informacija na sajtu www.jeftino.co.yu se NE naplaćuje, ali sajt nije u obavezi da objavi sve informacije koje nam prosledite, ukoliko procenimo da vaši predlozi nisu u skladu sa kriterijumima koje smo odredili. Sajt www.jeftino.co.yu zadržava pravo da u svakom trenutku izbriše informacije ili napravi izvesne ispravke bez obaveze da o tome informiše firmu čiji je proizvod predstavljen.


Ministar Ramić u Goraždu: Počela gradnja stanova za 20 raseljenih porodica\nU Goraždu su danas počela izgradnja zgrade sa 20 stanova za socijalno ugrožene i raseljene porodice, a objekat će biti izgrađen u okviru Regionalnog stambenog programa (RSP), multidonatorskog programa kojim upravlja Razvojna banka Vijeća Evrope, a implementatori su bh. institucije.\nDanašnjem činu otvaranja u Goraždu prisustvovali su federalni ministar raseljenih osoba i izbjeglica Edin Ramić i gradonačelnik Goražda Muhamed Ramović. Federalno ministarstvo raseljenih osoba i izbjeglica je implementator projekta, dok je od strane lokalnih vlasti osigurana parcela i potrebna dokumentacija za izgradnju i komunalni priključci.\nRegionalni stambeni program je jedna od aktivnosti na koju imamo razloga biti ponosni. Projekat finansira grupa donatora, na čelu sa Evropskom unijom i našim drugim prijateljskim zemljama. Skupština donatora osigurala je dosad oko 95 miliona KM za BiH, a uz naše sudjelovanje dosad osigurani iznos je oko 110 miliona. To je impresivna finansijska slika, a još značajnim projekat čine vrijednosti solidarnosti i humanostima na kojima je utemeljen. Broj od oko 1.000 porodica kojima smo, u okviru ovog programa, osigurali krov nad glavom i toplinu novog doma govori dovoljno. Činjenica da uspješno realiziramo preuzete obaveze govori dovoljno o ozbiljnosti našeg pristupa. Efikasna saradnja svih institucija pokazuje da zajedničkim snagama možemo uraditi dobre stvari - kazao je ministar Ramić.\nRamić je dodao da će nova donatorska sredstva, prvenstveno Evropske unije, dovesti do potvrde i šestog okvirnog projekta (BiH6) te s dodatnih 32 miliona KM omogućiti da se broj stambeno zbrinutih porodica poveća na oko 1300.\nKroz Sporazum o saradnji utvrđene su obaveze koje je u ovom projektu preuzeo Grad Goražde, te smo ih u rokovima i standardima realizirali. Osigurali smo građevinsku parcelu, urbanističku i građevinsku dozvolu, kao i potrebne priključke na komunalnu infrastrukturu - električnu energiju, vodosnadbijevanje, kanalizaciju, grijanje i telefonski priključak. U ime gradske uprave i građana Goražda, upućujem izraze zahvalnosti za ovaj doprinos našoj zajednici - kazao je Ramović.\nRegionalni stambeni program predviđa stambeno zbrinjavanje za 5.400 porodica u Bosni i Hercegovini sa oko 14.000 izbjeglih i raseljenih osoba. Ukupna vrijednost projekta za BiH je 101 milion eura, a učešće naše zemlje iznosi oko 15 miliona eura. Glavni donator programa je Evropska unija, a značajno finansijsko učešće ostvarili su i vlade Sjedinjenih Američkih Država, Italije, Njemačke, Norveške, Švicarske, Danske, Turske i drugih. Sredstvima u okviru Fonda RSP upravlja Razvojna banka Vijeća Evrope, a snažnu podršku programu daju Visoki komesarijat Ujedinjenih naroda za izbjeglice (UNHCR) i Organizacija za sigurnost i saradnju u Evropi (OSCE).\nKrovna institucija u okviru Državnog projekta stambenog zbrinjavanja, koja koordinira aktivnostima Regionalnog stambenog programa, jeste Ministarstvo za ljudska prava i izbjeglice BiH, a implementatori projekta su Federalno ministarstvo raseljenih osoba i izbjeglica, Ministarstvo za izbjeglice i raseljena lica RS, te Odjel za izbjeglice, raseljene osobe i stambena pitanja Vlade Brčko Distrikta BiH.


Na sledećem linku nalazi se sve pojedinosti vezane za izbor buduće profesije i srednje škole....\nNa sledećem linku nalazi se Pravilnik za upis u srednje škole. Tu učenici i roditelji, kao i svi ostali, mogu da se informišu o svim pojedinostima vezanim za upis....\nU nedelju, 5.6.2019. godine u Gornjem Crniljevu, obeležena je memorijalnim programom 20- godišnjica herojske pogibije, pilota pukovnika Milenka Pavlovića. Turistička organizacija Osečina zajedno sa OŠ „Braća Nedić“ organizovala je svečani program u čast ovog vojnika velikog srca. Rečima koje i najjače teraju na suze, predsednik opštine je započeo ovaj program. Zatim je usledio hor škole


Izvor: B92, 07.Mar.2021, 09:57\nNovi Sad -- Fabrika Kontinental automotiv Srbija, u kojoj će biti zaposleno više od 500 ljudi, otvorena je danas u Novom Sadu, u prisustvu predsednika Aleksandra Vučića.\nPredsednik je najpre obišao fabriku i upoznao se s proizvodima koji će činiti okosnicu rada nove fabrike.\n"Kada sam video šta će se sve ovde praviti, beskrajno sam srećan i ponosan na zemlju u kojoj živimo i ljude koji rade u Kontinentalu“, rekao je danas predsednik Srbije Aleksandar Vučić.\n"Ovo je već danas treći Kontinentalov centar po broju radnika. Verujem da će ovde raditi još mnogo više ljudi“, kazao je Vučić.\n"Ovo pokazuje koliko su Vojvodina i Srbija napredovali, Kontinental je vrhunac našeg uspeha u Novom Sadu, cele naše zemlje. Prvi put od oktobra krećemo i sa dualnim obrazovanjem u Novom Sadu, danas ljudi razumeju da je to jedan od razloga našeg uspeha", dodao je.\n"Istovremeno u Novom Sadu će ove godine biti oformljen prvi institut za veštačku inteligenciju, što pokazuje koliko je Srbija spremna za nove tehnologije i koliko je Novi Sad napredovao čak ispred Beograda", kazao je predsednik Srbije.\nPrema njegovim rečima, uvek su nemačke fabrike donosile boljitak, veće plate, ali i odgovornost, a onda napreduje i privatni sektor.\n"Bez Nemačke ne bismo mogli da budemo uspešni u ekonomiji", istakao je Vučić i zahvalio se kancelarki Merkel na podršci.\n"Verujem u našu zemlju, verujem u mejd in Srbija, onako kako smo uvek verovali u mejd in Džermani", istakao je Vučić.\n„Ova fabrika će Novom Sadu i Srbiji doneti proizvodnju haj-tek tehnologije“, rekao je direktor fabrike Lućijano Marćeđijanu, zahvalivši se vladi i svima koji su pomogli da se ta investicija ostvari.\n„Ovde danas radi 600 visokokvalifikovanih stručnjaka. Inovativna elektronika proizvedena ovde biće naš tehnološki doprinos celom čovečanstvu, sa znakom ’mejd in Srbija’“, kazao je Saša Ćuringa, generalni direktor kompanije Kontinental automotiv Srbija. Istakao je ovo veliki dan za kompaniju jer je pre tri godine otvoren naučno-istraživački centar, a danas fabrika.\nOtvaranju fabrike pristvovala je i premijerka Ana Brnabić, ministarka privrede Anđelka Atansković i drugi predstavnici države i Novog Sada, kao i čelnici nemačke kompanije.\nKako je B92.net pisao, nemačka kompanija otvara fabriku za proizvodnju automobilske elektronike u Novom Sadu, vrednu 140 miliona evra, u kojoj će biti zaposleno najmanje 500 radnika, najavljeno je nakon sastanka predsednika Pokrajinske vlade Igora Mirovića i generalnog direktora kompanije "Kontinental automotiv" za Srbiju Saše Ćoringe.\n"Proširenje poslovanja kompanije ′Kontinental′ u našoj zemlji potvrda je poverenja i dobrog poslovnog ambijenta koji je kreirala naša država, koja je zahvaljujući svojim privrednim potencijalima i rezultatima postala lider u Jugoistočnoj Evropi", ocenio je tom prilikom Mirović.\nNemačka kompanija "Kontinental" danas svečano otvara novu fabriku za proizvodnju automobilske elektronike u Industrijskoj zoni Sever 4, u Kaću...Otvaranju fabrike prisustvuju gradonačelnik Novog Sada Miloš Vučević, predsednik Pokrajinske vlade Igor Mirović, predsednik Republike Srbije Aleksandar...


SREDNJOŠKOLCIMA PREDSTAVLJENE PRILIKE ZA STUDIRANJE U EU | ZR KLIK\nZrenjanin- Studiranje u EU nije mit – ali evo šta jeste, naziv je tribine održane u Gradskoj narodnoj biblioteci “Žarko Zrenjanin” u Zrenjaninu, u utorak 17. januara, u okviru projekta „EUTEKA – EU u vašoj biblioteci“. Pred pedesetak srednjoškolaca iz zrenjaninskih srednjih škola govorilo se o mogućnostima za studiranje u EU kao i o najupečatljivijim mitovima o EU koji opstaju u našoj javnosti.\nGost tribine bila je Ivana Đurić, pomoćnica direktora Sektora za komunikacije Kancelarije za evropske integracije Vlade Republike Srbije, koja je publici predstavila publikaciju Kancelarije „EU mitovi“. Ova publikacija je nastala na osnovu izveštavanja medija o EU i daje pregled najčešćih zabluda i neistina koje vladaju o ovoj temi kao što je – izjednačavanje ulaska u EU sa ulaskom u NATO, ideja će se pristupanjem u EU zajednicu izgubiti srpski identitet, ćirilično pismo, srpski tradicionalni proizvodi i slično.\nGoran Bogunović iz ERAZMUS+/Fondacije Tempus u Srbiji, programa EU koji finansira projekte za mlade iz obrazovanja i sporta, upoznao je srednjoškolce sa mogućnostima za razmenu studenata, master studiranje i volontiranje u EU koje su na raspolaganju našim studentima. Uz niz konkretnih uputstava, Bogunović je ukazao na baze za pretraživanje prilika za volontiranje kroz koje studenti mogu da na neformalan način nastave školovanje u inostranstvu.\nIskustvo studiranja na Univerzitetu u Granadi, u Andaluziji, gde je bila na razmeni tokom jednog semestra podelila je sa prisutnima i Ana Srećković, danas profesorka španskog jezika i knjizevnosti u Srbiji.\nZrenjaninskoj biblioteci tom prilikom je uručena EUTEKA polica, sastavni deo opreme koju Delegacija Evropske unije u Srbiji donira bibliotekama članicama EUTEKA mreže kako bi one što efikasnije informisale građane o EU temama koje su važne građanima.


Priznanja stručne javnosti za izložbe Savremene galerije\nKategorija: Kultura, Savremena Galerija Zrenjanin\nNagradu za najbolju autorsku izložbu savremene likovne umetnosti u 2013. godini, Društvo istoričara Srbije dodelilo je Sanji Kojić Mladenov autorki prošlogodišnje izložbe „Flux likvida“ održane u okviru 10. Bijenala akvarela u organizaciji Savremene galerije Zrenjanin.\nNagrađena autorka, likovni kritičar Sava Stepanov i kustoskinje Savremene galerije Sunčica Lambić Fenjčev i Slavica Popov, obratili su se danas medijima.\nSunčica Lambić Fenjčev, Sanja Kojić Mladenov, Sava Stepanov i Slavica Popov\n– Nagrada Društva istoričara potvrda je da su rad i program Galerije zapaženi i van lokalne zajednice, rečeno je tokom konferencije.\nIzložba Flux likvida bila je postavljena u salonu Narodnog muzeja od 14. oktobra do 8 . novembra, i kako je rečeno na današnjoj konferenciji, ona je bila „odgovor Sanje Kojić Mladenov na poziv Savremene galerije Zrenjanin da se jubilarno 10. Bijenale akvarela posveti definisanju onih principa umetničkog delovanja u širem dijapazonu medija koji bi se mogli izvesti iz logike koju rad u tehnici akvarela nameće“.\nNagrađeni rad 10. Bijenala akvarela\n– Ovo je jedna od retkih prilika u kojoj možemo da kažemo da centar, odnosno stručna javnost u Beogradu, ipak obraća pažnju na ono što se dešava na lokalnoj sceni, rekla je Sunčica Lambić Fenjčev, istoričarka umetnosti i kustoskinja Savremene galerije.\nPored izložbe „Flux likvida“, pažnju stručne javnosti van našeg grada privukle su još tri izložbe realizovane u zrenjaninskoj Galeriji tokom prošle godine – „Sećanje na Zdravka Mandića“, „Foto/super/hiperrealizam u Vojovodini“ i „Možemo li voleti što ne poznajemo?“\nTagovi Flux likvidanagrada


LIDER SEVERNE KOREJE DOBIJA POJAČANJE: Pogledajte Kim Jo-Jong (28), lepu i opasnu Kimovu sestru… (VIDEO) – Balkan Breaking News\nLIDER SEVERNE KOREJE DOBIJA POJAČANJE: Pogledajte Kim Jo-Jong (28), lepu i opasnu Kimovu sestru… (VIDEO)\nby nemanja mmm - 08/10/2017 0\nKim Jo-Jong imenovana na jučerašnjem sastanku Radničke partije\nKim Džong Un dobio je novo pojačanje imenovavši svoju sestru Kim Jo-Jong (28) za članicu moćnog politbiroa vladajuće Radničke partije – tela koje donosi odluke pod njegovim predsedovanjem.\nNa jučerašnjem sastanku Radničke partije Severnokorejski vođa Kim Džong Un kazao je kako je njegovo nuklearno oružje “moćno sredstvo odvraćanja” koje garantuje zaštitu severnokorejskog suvereniteta, preneli su državni mediji nekoliko sati nakon što je američki predsednik Donald Trump kazao kako u postupanju s tom izolovanom državom “deluje samo jedna stvar”.\nU govoru na sastanku moćnog centralnog komiteta vladajuće Radničke stranke u subotu Kim je kazao kako je severnokorejsko nuklearno oružje “moćno sredstvo odvraćanja koje snažno štiti mir i sigurnost Korejskog poluostrva i severoistočne Azije” od “nuklearnih pretnji američkih imperijalista”.\nProteklih nedelja Severna Koreja lansirala je dve rakete iznad Japana i sprovela šest nuklearnih vežbi te je moguće da brzo napreduje prema razvoju rakete opremljene nuklearnom glavom koja može dopreti do američkog tla.\nDNO DNA – “SUPERTALENAT”: Sramotni nastup mlade Hrvatice pred rođenim ocem, šokirala žiri i gledaoce na takmičenju (VIDEO)\nNIJE BIRAO REČI – DODIK ODBRUSIO MESIĆU: Predsednik RS udario po bivšem hrvatskom predsedniku, diplomatski skandal u BIH – ”Mesić je …”!\nIzvor: Srbija danas.rs\nSAUDIJSKA ARABIJA SE TEŠKO MIRI SA NOVONASTALIM PROMENAMA: Kako je jedan selfi izazvao lavinu besa i osude… (FOTO)\nSAD PRIZNALE: Ruski Suhoj postrojio NATO eskadrilu juče, presretnuti iznad Kaliningrada – Pentagon testirao tajni projekat! (FOTO/VIDEO)\nRepublikanska stranka je stranka Abrahama Linkolna\nSAD bi mogao ući u rat sa Rusijom prije 20. januara: -američki novinar


Sremske Novine » Majstori hvataju zalet: počeli radovi na Domu kulture u Staroj Binguli\nS.Lapcevic Pre: 5 meseci Nema komentara\nStara Binugla: Nakon što smo organizovali veliku-malu priredbu u Domu kulture u Staroj Binguli, nakon što je ispunjeno obećanje mitrovačkog gradonačelnika Vladimira Sanadera i materijal za početak radova na obnovi ovog dečijeg kutka, polako su nedavno počeli radovi na uređenju objekta. Majstori su u stari dom stigli polovinom avgusta i obećavaju da će dati sve od sebe da svoj deo posla odrade što preciznije, brže i kvalitetnije.\nKao što je i obećao na predstavi, majstore vodi Dragan Božić, inače predsednik Saveta Mesne zajednice „Blok B“ kojem ovaj vid aktivizma nije nepoznat i koji se, kako kaže, u radu za druge i sa drugima, prilično dobro snalazi.\n– Završeni su pripremni radovi, a nakon toga ćemo lagano, kako prilike budu dopuštale, ulaziti i u dalje radove. Dom je u prilično lošem stanju, pa se već na samom početku vidi da će trebati još materijala, ali to ćemo kupovati postepeno, od novca koji je skupljen na priredbi, rekao nam je Božić.\nGlavni majstor ističe da je naročito radostan zbog činjenice da su već tokom prvog radnog dana u Staroj Binguli radililšte obišli najmlađi Bingulci, oni od kojih je, da podsetimo, inicijativa i počela. Po Božićevim rečima, ponudili su svesrdnu pomoć, doneli piće i poručili da će, „ako nešto zatreba, biti tu u selu“.\n- Naravno, zahvalili smo se na pomoći, oduševili se njihovom srećom koja nam je još jednom pokazala da radimo pravu stvar i da naš trud neće biti uzaludan. Nismo tražili nikakvu pomoć od njih pošto smatram da su oni mali za naše posle, a pored toga, pokretanjem čitave akcije već su dovoljno uradili. Da njih nije bilo na bini, ni nas ne bi bilo u ovom Domu, dodaje on.\nInače, podsećanja radi, mladi Bingulci samoinicijativno su organizovali početkom leta prvu mini-priredbu na kojoj su sakupili neveliku svotu novca, ali su pokazali starijima da oni koji nešto žele, pronađu način da to i ostvare. Nakon toga, pre dva meseca upriličena je i veća priredba u bingulskom Domu kulture, na kojoj je i mitrovački graodnačelnik obećao da samouprava neće ostati gluva na dečiji apel.\nTrenutno, u planu je i organizovanje nove priredbe i to u Sremskoj Mitrovici, sa ciljem prikupljanja dodatnih sredstava za nastavak radova. Ali, o tome kada mu vreme dođe.


Vučić: Poznajem Putina bolje od 99 odsto lidera u svetu – Politika – Radio Sanja\nVučić: Poznajem Putina bolje od 99 odsto lidera u svetu – Politika\nin Kosovo, Politika, Vladimir Putin\n„Verujem da poznajem Putina bolje nego 99 odsto lidera u svetu, mislim da mogu da razumem šta mu je u glavi. Mislim da ga je Zapad iznenadio u prva tri, četiri dana, a onda je upao u situaciju „ja sad nemam kud, moram da se borim“. Sad više on iznenađuje Zapad nego, on njega – rekao je predsednik Aleksandar Vučić govoreći o aktuelnoj političkoj situaciji u svetu tokom gostovanja na televiziji Juronjuz Srbija.\nNa početku razgovora, voditeljka Minja Miletić upitala je predsednika Srbije Aleksandra Vučića zašto u prethodnih osam godina nije želeo da se odazove njenim pozivima za intervjue dok je radila na drugoj televiziji (na televiziji N1, prim. aut.).\n„Da hoću da se našalim, rekao bih – čekao sam da i Vi shvatite da treba da napustite N1, ali odgovoriću ozbiljno – ne bi bilo fer prema svim ljudima u Srbiji koji su primorani svakoga dana da slušaju uvrede na svoj račun od ljudi koji dele ih na glupe i pametne u takvom mediju“, naveo je Vučić.\nOn je rekao da je imao lični razlog, za koji je smatrao da je „jak“, i da nije problem što se vodi kampanja protiv njega, „niste ni vi ovde blagi“, dodao je predsednik, već je problem što se napada njegova porodica.\n„Tamo da odem osećao bih se posramljen pred sopstvenom decom koja su neretko bila tema na toj televiziji. Ja sam navikao da trpim udarce ali da vam neko ko je dolazio 20 godina u kuću tog deteta, objavljuje slike dece i naziva ih kriminalcima“, rekao je Vučić.\nOn je istakao da pitanja ne bira, „ja odgovaram na svako njihovo pitanje, pokazujem poštovanje prema svim novinarima tamo“, govoreći o televiziji N1.\nKurti srušio Briselski sporazum, Kosovo je „dete“ Zapada\nMeđu prvim temama bila je aktuelna situacija na Kosovu i Metohiji, gde su predstavnici Srba održavali proteste zbog odluke prištinskih vlasti da ne omogući glasanje na predstojećim srpskim izborima.\nVučić je rekao da je sada situacija „napeta i mirna“, a da su održane demonstracije „jedne od najvećih demonstracija koje su Srbi organizovali i na Severu i na Jugu. Ja sam srećan što su to uradili na miran način“, naveo je on.\nOn je optužio predstavnike Vlade Prištine – prvenstveno premijera Kosova Aljbina Kurtija, za „rušenje“ Briselskog sporazuma.\n„Kada smo potpisivali Briselski sporazum, mi smo rekli da se srpske sudije integrišu u tzv. kosovsko pravosuđe, oni su to prihvatili kao odluku svoje države. Oni su to prihvatili i ne može Aljbin Kurti da ruši Briselski sporazum, da ih smenjuje zato što mu se ne sviđa da je ta žena bila u Beogradu. On ne može da ih smenjuje, kažem on jer znam da je on ovo radio“, naglasio je Vučić.\nOn je rekao i da policajci nisu napustili svoju dužnost jer ih je on lično zamolio da to ne čine.\nVučić je naglasio da „Briselski sporazum ne postoji“.\n„Videćemo kako će to dalje da bude rušeno ili će neko pokušavati da zalepi na neki način. Ja se tome ne radujem, jer smo Briselskim sporazumom čuvali mir. Uspeli smo devet godina da čuvamo mir, ništa od naših nacionalnih interesa nismo izgubili“, naglasio je on.\nUpitan zašto je sa prethodnim vlastima na Kosovu imao bolju saradnju, Vučić je rekao da su prethodnici Kurtija imali „realističniji pristup“ i razumeli potrebe Srba sa Kosova.\n„Ali vi danas imate Ukrajinu. Kada imate Ukrajinu, onda svi u regionu, a posebno Albanci na KiM misle da je to idealna prilika za njih da traže prijem u NATO“, rekao je Vučić ističući da kosovski albanci za to „sasvim sigurno“ imaju nečiju podršku, aludirajući na zemlje Zapada.\n„Kosovo je njhovo dete, oni su ga stvorili ubijajući Srbiju, uvek na štetu Srbije, oni misle da to rade ispravno i da je to potpuno normalno i oni su potpuno iskreni. Kao što sam ja iskren kad kažem da bi me bilo sramota da ne prećutim makar tog 24. marta“, rekao je Vučić.\nOn je odgovorio na koga je mislio kada je rekao da Srbiji postavljaju „zamku“ pojedini u regionu.\n„Aljbin Kurti, Milo Đukanović, deo političkog Zagreba, deo političkog Sarajeva“, naveo je on.\nNe verujem da će Rusija biti isključena iz SB UN\nNa temu sukoba u Ukrajini i krize koju to izaziva u celom svetu, Vučić je rekao da se Srbija trudi da „ne rizikuje“, kao i da treba sagledati drugu stranu medalje, ukoliko bi Srbija odlučila da uvede sankcije Rusiji.\n„A šta ćemo da radimo u savetu bezbednosti Ujedinjenih nacija kada dođe pitanje Kosova i Metohije? Kako ćemo da izdržimo da čuvamo teritorijalni integritet? Kako i po kojoj ceni ćemo da dobijemo gas? Kako da kažemo onima koji nam nisu uvodili sankcije – e, mi ćemo sad da se obračunavamo sa vama“, naveo je Vučić.\nOdgovarajući na pitanje šta bi se desilo ako Rusija bude isključena iz Saveta bezbednosti UN, Vučić je rekao da on ne može da govori kao analitičar ali da ne veruje da će se to desiti.\nVučić je takođe govorio i o aferama koje prate njegovu vlast, kao i političkoj budućnosti jednog od njegovih ranije najbližih saradnika – Nebojše Stefanovića.\n„Nebojša Stefanović ima pravo da se dokazuje svoim radom. Videćemo kako će se dokazati“, rekao je Vučić i dodao da on nema pravo na svoje lične reakcije i pokazivanje ličnog animoziteta.


Bez promena u Estoniji\nBiralište u estonskoj prestonici Talinu, 1. marta 2015.\nNa jučerašnjim parlamentarnim izborima u Estoniji ponovo je pobedila vladajuća Reformistička partija, desno od centra, koja podržava članstvo zemlje u NATO-u. Izborima je dominirala zabrinutost za bebednost u svetlu ponovnog jačanje vojne moći Rusije.\nPrema nezvaničnim rezultatima pošto je prebrojana većina glasova, Reformistička partija premijera Tavija Roivasa dobila je 28 odsto glasova, dok je njen koalicioni partner - Socijaldemokaratska partija, dobio 16 odsto glasova. Opoziciona proruska Partija centra dobila je oko 25 odsto glasova.\n„Veoma sam zahvalan Estoncima koji su glasali za našu partiju. Mi verujemo da Estonija treba da ide napred. Naša zemlja je zabeležila veliki ekonomski uspeh . Mi smo veoma otvoreni prema našim saveznicima i želimo da nastavimo tim putem,“ izjavio je Roivas pošto su rezultati saopšteni.\nRoivas je izrazio bojazan da bi Rusija mogla da počne da se meša u unutrašnje stvari njegove zemlje posle aneksija Krima prošle godine. On je takodje zatražio stacioniranje dodatnih trupa i vojne opreme NATO-a o kako bi se nadzirali ruski vojni manevri u blizini estonske granice. 35-godišnji Roivas je najmladji lider u zemljama EU, kojoj se Estonija pridružila 2004. godine. Estonija takodje ima najmanji javni dug u EU.


Foto: N.N. | Moratorijum na ino-kredite u BiH "ostavlja" 665 miliona KM\nUroš Vukić 08.04.2020 10:00\nBANJALUKA - Ukoliko bi uspjeli ispregovarati i dogovoriti moratorijum na otplatu međunarodnih kredita za ovu godinu, u Bosni i Hercegovini bi "ostalo" 665.714.363 KM.\nSudeći prema podacima Ministarstva finansija i trezora BiH, od ovog iznosa u Federaciji BiH bi "ostalo" 446 miliona KM, a Republici Srpskoj 207 miliona KM, s obzirom na to da je ove godine ukupno iz BiH planirano da se plati 807 miliona KM, od čega FBiH 536,8 miliona KM, a Republika Srpska 252,5 miliona KM, a ostalo institucije BiH i Brčko distrikt.\nDo 1. aprila Federacija BiH isplatila je 90,8 miliona KM, a Republika Srpska 44 miliona KM.\nInače, Predsjedništvo BiH predložilo je Savjetu ministara BiH da sa međunarodnim institucijama započne razgovore o mogućem moratorijumu ili odlaganju obaveza kredita za ovu godinu, a prema podacima, odnosno procjeni Ministarstva finansija i trezora BiH, od 1. aprila do 31. decembra BiH bi na servisiranje novog duga trebalo da isplati još 501 milion KM, dok bi po osnovu starog duga koji je nastao prije 1992. godine trebalo da isplati 125 miliona KM. BiH kao nosilac obaveza (sredstva uglavnom alocirana na entitete) do kraja godine najviše novca trebalo bi da vrati Svjetskoj banci, i to malo više od 150 miliona KM, zatim Evropskoj banci za obnovu i razvoj (EBRD) 109 miliona KM, Evropskoj investicionoj banci (EIB) 82 miliona KM, dok bi Njemačkoj razvojnoj banci (kfw) do kraja godine trebalo da isplati malo više od 40 miliona KM. Na spisku institucija kojima bi BiH do kraja godine po osnovu kredita trebalo da isplati milionske obaveze nalaze se i Evropska komisija, vlade Španije, Japana i Belgije, zatim Kuvajtski fond, Saudijski fond te pojedine evropske banke koje posluju i u BiH.\nEkonomisti u BiH pozdravljaju ideju o moratorijumu na otplatu međunarodnih kredita, istovremeno ističući da je to odlična ideja čijim sprovođenjem bi se dosta toga moglo uraditi u samoj BiH kako bi se kriza ublažila.\n"Imaćemo krizu likvidnosti u javnom sektoru, deficitarnost budžeta, rebalanse itd. jer će prije svega doći do pada priliva po osnovu direktnih poreza, a i po osnovu indirektnih. BiH nije kreditno zadužena zemlja u odnosu na BDP i treba pokušati, a opet nisu to neki veliki iznosi koji mogu stvoriti probleme na međunarodnom tržištu kapitala", rekao je Admir Čavalić, ekonomista.\nOsim Predsjedništva BiH, koje je Savjetu ministara BiH preporučilo da se otpočnu razgovori, o moratorijumu na otplatu međunarodnih obaveza BiH po osnovu kredita još ranije su govorili i Dragan Čović, predsjedavajući Doma naroda parlamenta BiH, te Vjekoslav Bevanda, ministar finansija i trezora BiH, koji je nedavno rekao da je kao ministar već otpočeo aktivnosti po tom pitanju.\n"Kao ministar finansija, započeo sam razgovore o uvođenju moratorijuma na kredite koje je uzela BiH, odnosno njeni entiteti, kantoni i opštine. Nastojaću dobiti moratorijum od godinu dana na otplate. Po mom mišljenju, to je najjeftiniji put", rekao je nedavno Bevanda.\nI ekonomista Branko Kecman kaže da je moratorijum na otplatu kredita dobra stvar i da se mora ići na tako nešto, posebno ako se uzme u obzir da otplata stranih obaveza ima prioritet.\n"Kada se budžet puni, prvo se isplaćuju međunarodne obaveze, što znači da bi moratorijum ostavio više novca za domaće obaveze, a ako se ništa ne uradi sa smanjenjem odliva po osnovu međunarodnih obaveza, a smanji se priliv PDV-a, za domaće potrebe će ostati daleko manje novca", rekao je Kecman.


Podobni mediji – povlašćeni mediji - Ozonpress :: internet portal\nTag: CINS, mediji, podobni\nNa juče održanom panelu CINS-ovi sagovornici su govorili o funkcionisanju Novinske agencije Tanjug, načinima na koji se mediji bliski vlasti finansiraju, kao i pritiscima sa kojima se suočavaju nezavisne redakcije.\n– Sa druge strane oni koji ne duguju ništa, pod konstantnom su kontrolom. Poreski inspektori su debelo izašli iz okvira svojih ovlašćenja u našem slučaju – objašnjava Blagojević česte posete poreskih inspektora ovom mediju u poslednjih pet godina, uz pritiske na oglašivače i članove porodica.\n– Vlada je donela tu nesrećnu uredbu o prestanku rada Tanjuga i menadžment Tanjuga se sada rukovodi time da u toj uredbi piše i nezvanično objašnjava da ta uredba znači da oni postoje dok ne završe svoje komercijalne obaveze. (…) Međutim oni u međuvremenu sklapaju nove komercijalne ugovore i stvaraju nove obaveze i to može da traje u nedogled.\n– Mi u UNS-u nikada nismo bili za prestanak rada i za ukidanje Tanjuga, ali zakon mora da se ispoštuje, Tanjug mora u pravnoj formi u kojoj je postojao da nestane. Bili smo za to da se nađe nova forma i da Tanjug nastavi da radi, ali pod jednakim i nediskriminatornim uslovima prema ostale dve novinske agencije. Po mom mišljenju ovo su (sada) duboko diskriminatorni uslovi – dodao je Jeremić.\n– Mislim da je, kad je reč o medijima, jako važno da sve bude transparentno, jer se kroz medije vrši uticaj na javnost. Ovde imamo državu koja bi trebalo da obezbedi da sve bude transparentno, koja bi trebalo da se brine o javnom interesu, a u stvari podstiče jednu očiglednu netransparentnost. Imate agenciju koja je na tržištu sa ostalim agencijama (…) dok ostale dve agencije koje posluju na tržištu stavlja u apsolutno neravnopravan položaj – rekao je Janjić.\n– Dok se reši taj problem, više neće imati ko da konkuriše na tim konkursima – naveo je Kolundžija.\nNa događaj su bili pozvani i predstavnici nadležnih institucija – Poreske uprave, AOFI-ja, direktorka Tanjuga, predstavnici Uprave za javne nabavke i Ministarstva kulture, ali se nisu odazvali.


Kopaonik - infoKOP - Završena letnja sezona na Kopaoniku\nKopaonik je ove letnje sezone posetilo 20 odsto više stranih turista nego lane, a samo u MK Mountin resortu u istom periodu zabeleženo je 30.000 noćenja, rekao je Tanjugu direktor ove kompanije, Nikola Avram.\n"Cilj nam je i bio da Kopaonik stane rame uz rame sa evropskim planinskim centrima", kazao je Nikola Avram.\nOvaj turistički i ski centar iz godine u godinu beleži rast inostranih turista, pa je tako ove godine stranaca bilo 20 odsto više nego prošle sezone, a ove godine Kopaonik je bio i domaćin svetskog prvenstva u paraglajdingu.\n"Zahvaljući Skijalištima Srbije, turistički i ski centar obogatio je ove sezone ponudu namenjenu turistima koji vole adrenalin i aktivan odmor, pa su tako uvedene i nove instalacije, jedine na ovim prostorima – zip lajn i bob na šinama", podsetio je Avram.\nPovodom predstojeće zimske sezone, direktor MK Mountin resorta ističe da su gotovo svi smeštajni kapaciteti te kompanije (Hotel Grand, Hotel Angella i Apartmani Konaci) već rasprodati u periodu od 12. do 19. januara.\nNa Kopaoniku je ostvareno oko 12 hiljada vožnji na brojnim novim sadržajima.\nSkijališta Srbije uveliko se pripremaju za zimsku sezonu koja će biti obogaćena brojnim promocijama i novim aktivnostima. Ski opening na Kopaoniku se već tradicionalno održava početkom decembra, a planirani datum otvaranja sezone je od 5. do 8. decembra.


ICTY - Statusna konferencija o Radovanu Karadžiću - informativa.ba\nVijesti Regija ICTY - Statusna konferencija o Radovanu Karadžiću\nICTY - Statusna konferencija o Radovanu Karadžiću\nSudsko vijeće Haškog tribunala odobrilo je u utorak zahtjev Radovana Karadžića o održavanju statusne konferencije o njegovom zdravstvenom stanju, navodeći da će ona biti održana 29. septembra.\nKaradžić je zahtjev za održavanje statusne konferencije podnio 1. septembra. On je tada tražio da se na konferenciji razmatraju pitanja njegovog zdravstvenog stanja, uslova pritvora i to što tužilaštvo i dalje neovlašćeno objavljuje informacije.\nU saopćenju Tribunala, koji je potpisao predsjedavajući sudija O-Gon Kvon, navodi se da je njegov zahtjev djelimično prihvaćen i da će Karadžić na statusnoj konferenciji moći da pokrene pitanja u vezi s njegovim zdravstvenim stanjem i uslovima pritvora, prenosi agencija Tanjug.\nKaradžić je 27. augusta operisan u Haagu i tada mu je uklonjena žučna kesa.\nOn je uhapšen je u julu 2008. godine, nakon višegodišnjeg skrivanja pod lažnim identitetom "doktora Dabića" i nedjelju dana kasnije izručen Tribunalu od kada se nalazi u pritvorskoj jedinici.\nOptužnicom haškog tužilaštva Karadžić se tereti za genocid, umješanost u genocid, likvidacije, ubistva, kažnjavanja, deportaciju, nehumane akte i ostale zločine počinjene prema muslimanima, Hrvatima i ostalim civilima - nesrbima u Bosni i Hercegovini tokom rata.\nOznake: #Haag #ratni zločin #status


Posle odvojenih sastanka sa predsednikom Skupštine Kosova Kolj Berišom i predsednikom Demokratske partije Kosova Hašimom Tačijem, šefica Američke kancelarije izjavila da će SAD nastaviti da i dalje podržavaju proces rešavanja statusa Kosova. Ona je rekla da je istovremeno uverenje da će pregovori uspešno biti okončani.\nKajdanow je istakla da poslednji incident u Mitrovici, kada je povređeno devet lica, neće imati posledica na proces statusa, pošto je prema njenim rečima bilo hitnog reagovanja na ono što se dogodilo:\n«Bezbednosno stanje je stabilizovano i verujem da možemo da idemo napred u pregovorima. Važna je činjenica da je vlada osudila incident.»\nNe želeći da prejudicira status, Kajdanow je rekla da je značajno da strane ozbiljno shvate pregovore. Komentarišući poslednje događaje u Mitrovici, odlazeći komandant mirovnih saga na Kosovu, italijanski general Đuzepe Valoto je rekao da pripadnici KFOR-a odgovorno izvršavaju svoje zadatke na severu Kosova, ali da je rešenje problema Mitrovice političko pitanje, koje treba da rešavaju političari:\n«Treba odvojiti vojni od političkog aspekta. Ne može se očekivati od komandanata da rešavaju sve političke probleme, međutim, mi možđemo da doprinesemo da se iznađe rešenje od onih koji su za to odgovorni, rešenje koje će odgovarati svima.”


Nišoviću četvrti mandat u Izvšnom odboru Olimpijskog komiteta Srbije | Kajakaški savez Srbije\nMirko Nišović će i u naredne četiri godine obavljati funkciju člana Izvršnog odbora Olimpijskog komiteta Srbije pošto je na današnjoj Izbornoj skupštini dobio poverenje većine delegata. Predsedniku Kajkaškog saveza Srbije ovo je čevrti mandat u najvišem ogranu OKS-a.\n-Mislim da sam po stažu u izvršnom odboru Olimpijskog komiteta Srbije najstariji i svojevrsni rekorder–kaže kroz osmeh prvi čovek srpkog kajaka i dodaje–Kao I do sada, daću sve od sebe, da doprinsem sa ove pozicije razvoju sporta i naravno kajaka u Srbiji.\nNa današnoj izbornoj Skupštini OKS-a Božidar Maljković je reizabran na funkciju predsendika. Maljkovićeva kandidatura dobila je podršku čak 34 nacionalnih granskih saveza olimpijskih sportova, a izabran je na naredni četvorogodišnji mandat kao jedini kandidat, aklamacijom.\nNa skupštini pored Mirka Nišovića, u sastav novog Izvršnog odbora koji je biran tajnim glasanjem delegata, ušli su Veselin Jevrosimović, predsednik Srpskog atletskog saveza, Zoran Gajić, predsednik Odbojkaškog saveza Srbije, Viktor Jelenić, predsednik Vaterpolo saveza Srbije, Predrag Danilović, predsednik Košarkaškog saveza Srbije, Marija Desivojević Cvetković, predsednik Srpske triatlon unije, prof. dr Milovan Bratić, predsednik UO Džudo saveza Srbije, Nenad Petković, generalni sekretar Streljačkog saveza Srbije, Iva Popović, predsednik Saveza za sinhrono plivanje Srbije i Željko Trajković, predsednik Rvačkog saveza Srbije.\nU skladu sa ovlašćenjima datim statutom Olimpijskog komiteta Srbije, predsednik OKS je predložio tri kandidata za članove Izvršnog odbora koje su delegati izglasali jednoglasno, a to su Žarko Zečević, Ivana Mastilović Jasnić I Danilo Cicmil.\nTajnim glasanjem delegata skupštine izabrani su i članovi Nadzornog odbora, a to telo u narednom mandatu činiće prof. dr Veroljub Dugalić na predlog Kajakaškog saveza Srbije, Aleksandar Matković iz Stonoteniskog saveza Srbije i Dušan Vulević iz Srpskog atletskog saveza.\nNa ovoj sednici, Skupština OKS je usvojila promene u statutu Olimpijskog komiteta Srbije koje se pre svega odnose na usaglašavanje sa Poveljom i drugim aktima Međunarodnog olimpijskog komiteta.


NOVOSTI Rezultati vanrednih ljekarskih pregleda vojnih invalida sa utvr�enim lak�im i te�im psihi�kim poreme�ajimaBanjaluka 18.05.2011.\nZavod za medicinu rada i sporta RS je od ukupno pregledanih, dao kona�nu ocjenu za 839 lica koja posjeduju voza�ku dozvolu i 133 lica koja posjeduju oru�ni list , dok za 11 pregledanih lica zbog nedostatka medicinske dokumentacije nije data ocjena zdravstvene sposobnosti. Vanrednim ljekarskim pregledom RVI sa utvr�enim lak�im i te�im psihi�kim poreme�ajima koji posjeduju voza�ku dozvolu utvr�eno je da su 563 lica zdravstveno sposobna (62,5%), a da 307 njih nije sposobno za upravljanje motornim vozilom, dok je deset lica progla�eno privremeno sposobnim (36%).\nKada je rije� o RVI sa utvr�enim lak�im i te�im psihi�kim poreme�ajima koji posjeduju oru�ni list, ljekarskim pregledom je utvr�eno da je 77 zdravstveno sposobno za posjedovanje oru�ja (57,8%), dok je 54 progla�eno zdravstveno nesposobnim (40,6%).\nProtiv lica za koje je utvr�eno da nisu zdravstvno sposobna za upravljanje motornim vozilom ili posjedovanje oru�nog lista, Ministarstvo unutra�njih poslova pokrenulo je upravni spor i njima su oduzeta ova dokumenta.\nMinistarstvo �e u narednom periodu nastaviti sa upu�ivanjem na vanredni ljekarski pregled osoba koje se nalaze na spisku ratnih-vojnih invalida sa utvr�enim lak�im i te�im psihi�kim poreme�ajima, a provjerom je utvr�eno da posjeduju voza�ku dozvolu ili oru�ni list.


Umetnici iz Francuske predstavili se Novosađanima - Kulturni centar Novog Sada - Културни центар Новог Сада\nUmetnici iz Francuske predstavili se Novosađanima\nNastavljajući u ritmu programskog razvijanja, u okviru uvodnog dela manifestacije Novi Sad Open Art, 4. jula u Klubu „Tribina mladih“ , tri mlada umetnika iz Francuske predstavili su se novosadskoj publici grupnom izložbom pod nazivom “Collective Province” ; a u okviru Exit festivala u “State of Exit” zoni održana je panel-diskusija pod nazivom “Afirmacija madih umetnika i sloboda komunikacije kroz umetnost danas, iskustva iz Francuske”. Na panelu su, osim umetnika iz Francuske, učestvovali i zamenica direktora KCNS-a Sunčica Marković, istoričarka umetnosti Biljana Jotić i umetnica iz Srbije Kristina Perković.\nKroz neformalan razgovor umetnici su ispričali svoja iskustva, ali i dali savet svima koji žele da svoju karijeru razvijaju i u inostranstvu. Istočna Evropa inspirisala je sva tri umetnika, a gostovanjem na ovoj umetničkoj manifestaciji uputila je i našu publiku u rezultate aktivnih istraživanja savremenih društvenih pojava i eksperimenata koji su pratili istraživanja.\nZa svu trojicu zajednički je automatizam u umetničkom izražavanju, koga biraju u cilju najboljeg predstavljanja sopstvenog odnosa prema umetničkom stvaranju. Pojam automatizma podrazumeva autonomiju, slobodu i najmanje moguće kontrolisan potez, trenutak istinskog prepuštanja nesvesnim i instiktivnim potrebama za izrazom. Aktivnu ulogu umetnika u kritici savremenog društva i angažovano umetničko stvaranje uključuju interaktivan odnos posmatrača i publike, koja je i sama deo tog istog društva.\nSvaki od ove trojice umetnika, koji su rođeni istih, 90-ih godina u Francuskoj, na sebi svojstven umetnički način pristupa kreativnom trenutku stvaranja i nudi svojstven odgovor.\nAutorski projekat Dani Otvorene Umetnosti u Novom Sadu (NOA) održava se ove godine četvrti put u organizaciji Kulturnog centra Novog Sada. Svake godine autori projekta predstavljaju nove programske ideje u cilju promocije umetnika mlađe generacije. Do sada, realizovane su razne grupne izložbe, tematske tribine, likovni susreti umetnika, kreativne likovne radionice za decu, humanitarne aukcije, umetničke šetnje na otvorenom, slikanje uživo i slično.


Dačić u Beču na Savetu ministara OEBS, među njima i šefovi diplomatije Rusije i SAD - Blic\nSrbija je iskreno privrežena nastavaku svog evropskog puta, dobrosusedskim odnosima i unapređenju regionalne stabilnosti, kao i daljem jačanju naših privreda, poručio je danas u Beču potpredsednik srpske vlade i ministar spoljnih poslova Ivica Dačić.\n- Posvećeni smo dijalogu sa Prištinom pod vođstvom EU, i implementaciji svih sporazuma koji su do sada postignuti, naročito o dugo očekivanom uspostavljanju Zajednice srpskih opština - rekao je Dačić u svom obraćanju na 24. ministarskom savetu OEBS, dodavši da Srbija veruje da je otvoren i iskren dijalog jedini put da se poboljša svakodnevni život ljudi koji žive na Kosovu i Metohiji.\nDačić kaže i da je Srbija u potpunosti posvećena svom aktivnom i značajnom predsedavanju Foruma za bezbednosnu saradnju OEBS-a u poslednjem tromesečju ove godine.\n- Duboko svesna bezbednosnih rizika i izazova u regionu OEBS-a, Srbija je u potpunosti posvećena svom aktivnom i značajnom predsedavanju Forumu za bezbednosnu saradnju u poslednjem tromesečju ove godine, budući da Forum i dalje predstavlja dragocen okvir za dijalog i razmatranje najvažnijih bezbednosnih pitanja, kao i naših političkih i vojnih obaveza. Iz tih razloga bili smo usmereni na jačanje debate o političkoj i vojnoj bezbednosti, pružajući forum za pregovore i konsultacije o vojnoj bezbednosti i stabilnosti na prostoru OEBS-a - rekao je on.\nOsvrnuvši se na krizu u i oko Ukrajine, Dačić je konstatovao da je ona, nažalost, još uvek u toku, uprkos svim našim naporima na planu njenog zaustavljanja.\n- U isto vreme, duboko smo zabrinuti zbog kontinuiranog ometanja slobode kretanja, učestalog zastrašivanja i napada na posmatrače i imovinu OEBS-a, što je, pored ostalog, za posledicu imalo i tragičnu smrt jednog od medicinskih tehničara Specijalne posmatračke misije, 23. aprila. Sve strane se pozivaju na potpuno i bezuslovno poštovanje primirja, prekid svih neprijateljstava i sprovodjenje odredbi Sporazuma iz Minska, uključujući proverljivo i trajno povlačenje teškog naoružanja - naveo je on.\nKazao je i da je Srbija spremna da radi na unapređenju "ukupnih ciljeva bezbednosti i saradnje među pojedincima, zajednicama, narodima i državama učesnicama OEBS-a i našim partnerima".\nDačić je ocenio i da se OEBS nalazi u dubokoj krizi i da je, kao i u vreme stvaranja te organizacije, potreban detant, to jest popuštanje zategnutosti u odnosu velikih sila. Kazao je i da je rasprava na ovom skupu, kao i činjenica da će veoma malo dokumenata biti usvojeno, pokazatelj da nema konsenzusa i da su sukobi i problemi koji postoje u međunarodnim odnosima veliki.\n- Sastanak u Beču pokazuje koliko je OEBS, koji obuhvata 57 zemalja članica, podeljena organizacija i koliko je teško, to jest nemoguće donositi političke odluke - naglasio je Dačić.\nUpitan da li je OEBS u većoj krizi nego što je bio pre dve godine, kada je tom organizacijom predsedavala Srbija, Dačić je kazao da je ta organizacija bila i tada u krizi.\nSrpski šef diplomatije je danas u Beču razgovarao i sa američkim državnim sekretarom SAD Reksom Tilersonom, uoči početka 24. Saveta ministara OEBS.\nDačić: Za otvoren razgovor sa novom administracijom SAD\nDačić iskoristio priliku, nekoliko minuta s Lavrovom VIDEO\nRTS (3) B92 (2) Danas (1) B92 (1)\nKosovo i Metohija Sergej Lavrov Ivica Dačić diplomatija Austrija Metohija Priština Rusija Kosovo OEBS VIP Beč EU\nVašington razmatra vršenje pritiska na Madura\nSankcije zbog isporuke iranske nafte Siriji\nRačunica iz pentagona: Vojna misija na granici SAD i Meksika košta 210 miliona dolara


Prvi let iz Niša za Dortmund 20. avgusta - Sjajne Vesti\nAutor Vedran Martinović 23.07.2016 Nema komentara\n“Wizz Air” će iz Niša za Dormund leteti utorkom i subotom, a prvi let je zakazan za subotu, 20. avgust. Osim Malmea u Švedskoj i Bazela u Francuskoj, ovo je treći evropski grad sa kojim je Niš, preko ovog avio prevoznika, povezan avio – linijama.\nNajpoznatiji mađarski niskotarifni avio prevoznik “Wizz Air”, odlučio se da iz Niša za Dortmund ipak ima samo dva leta nedeljno umesto tri, kako su ranije najvaljivali.\nOdluku su doneli prateći rezultate svojih avio linija, smatrajući da bi jedna linija više mogla da poveća cenu karte, što nije u interesu putnika.\nPrvi let iz Niša za Dortmund\nPrvi avion za Dortmund će sa niškog aerodroma “Konstantin Veliki” poleteti u subotu, 20. avgusta, u 11 sati i 40 minuta, a karte se već nalaze u prodaji . Kako se može videti na sajtu kompanije “Wizz Air”, karta za taj datum u jednom pravcu košta 14.999 dinara.\nU Nišu se do kraja godine očekuje i dolazak niskotarifne engleske kompanije “Ryanair”, koja je najavila letove prema Bratislavi, Berlinu, Minhenu, Dizeldorfu, Milanu i Ajndhovenu. Za sada se zna da će prvi avion iz Niša za Bratislavu poleteti 31.oktobra, što je najavila ambasadorka Slovačke prilikom nedavne posete našem gradu.\ntop vesti, sjajne vesti, aerodrom konstantin veliki, aerodrom, wizz air, niske vesti, nis-dortmund, niskotarifne kompanije, low cost\nPrvi let iz Niša za Dortmund 20. avgusta postavio Vedran Martinović 23.07.2016


Ruski gas će ići najisplativijim putem - 15.09.2017, Sputnik Srbija\nPerspektiva tranzita ruskog gasa preko Ukrajine nakon 2020. godine se tiču ekonomske sfere, a ne političke celishodnosti, isporuke će ići preko najisplativijeg... 15.09.2017, Sputnik Srbija\n13:35 15.09.2017 (Osveženo: 15:28 15.09.2017)\nPerspektiva tranzita ruskog gasa preko Ukrajine nakon 2020. godine se tiču ekonomske sfere, a ne političke celishodnosti, isporuke će ići preko najisplativijeg puta za Rusiju i EU, izjavio je novinarima portparol predsednika Rusije Vladimir Putin.\nRuski gas — najveća pretnja američkim vojnim objektima u Evropi\n„Tranzit gasa nije pitanje političke, već ekonomske celishodnosti i ekonomske koristi, predvidljivosti, stabilnosti i bezbednosti isporuka. Naravno, isporuke će biti vršene putem koji bude najisplativiji, kako za prodavca, Rusiju i garanta energetske bezbednosti, tako i za kupce u zapadnoevropskim državama“, odgovorio je Peskov na pitanje da li će Rusija nastaviti tranzit gasa preko Ukrajine.\nPotpredsednik Evropske komisije Maroš Ševčevič izjavio je da očuvanje tranzita preko Ukrajine i država EU nakon 2020. godine je „najvažniji prioritet za EU“.\n„Gasprom“ planira da izgradi dva nova gasovoda radi isporuka gasa u Evropu — po dnu Baltičkog i Crnog mora. Pitanje o zaključivanju novog ugovora o tranzitu gasa sa Ukrajinom u zamenu za postojeći koji se završava 2019. godine ostaje otvoreno. U februaru je predsednik Rusije Vladimir Putin rekao da tranzit ruskog gasa preko teritorije Ukrajine može ostati nakon 2019. godine, ako to bude ekonomski svesrsishodno. Evropska komisija je više puta izražavala zabrinutost da bi gasovod „Severni tok-2", ako bude izgrađen, mogao dovesti pod znak pitanja tranzit ruskog gasa u EU preko Ukrajine.


Volkswagenovi teški kamioni izlaze na berzu – ASinfo Portal\nVOLFSBURG – Njemački Volkswagen je procijenio svoje poslovanje u sektoru teških kamiona na čak 18,6 milijardi dolara u okviru planirane inicijalne javne ponude akcija (IPO), javlja njujorška agencija “Blumberg”.\nAkcije kompanije “Traton SE”, VW-ove divizije koja prodaje vozila marke MAN i Skania, biće ponuđene po cijeni od 27 do 33 evra po dionici, čime će vrijednost tog poslovanja dostići iznos od 13,5 do 16,5 milijardi evra.\nListiranje akcija “Tratona” je i jedan od najvažnijih poteza menadžmenta u sklopu nastojanja da se najveći proizvođač automobila na svijetu učini agilnijim. Među planovima menadžmenta je i potencijalna prodaja imovine i potraga za novim kooperacijama.\n“Planovi VW-a za Traton i za saradnju sa Fordom će pomoći da se stvori ”novac” za predstojeću fazu konsolidacije industrije”, rekao je Dis na sjednici menadžmenta.\nVV je na listiranju akcija “Tratona” radio već više od tri godine, da bi prošlog mjeseca oživio planove od kojih je odustao ranije ove godine.\nStočarima jedonstavnije procedure za građevinske dozvole


Stiže beba: Nataša Bekvalac trudna\nBlic\t05.08.2017 23:00\nKako "Svet" saznaje, Nataša je dva meseca trudna, a ovu činjenicu probala je da sakrije od javnosti. Međutim, to joj nije pošlo za rukom jer je prošle nedelje rano ujutru viđena kako odlazi kod ginekologa u jednoj privatnoj klinici.\n- Nataša je trudna i srećna je zbog toga, ali plan joj je bio da barem još neko vreme to sačuva za sebe. Pevačica je posumnjala da je trudna dok je sa Lukom bila u Grčkoj pre nekoliko nedelja. Uradila je test, prekinula odmor i odmah se vratila u Beograd. Nakon posete ginekologu, više nije bilo sumnje - navodi izvor blizak pevačici.\n- Oboje su presrećni zbog bebe. Nataša je sigurna da je Luka idealan muškarac sa kojim treba da ima bebu i da je ušao u njen život pravo na vreme - kaže drugarica.\nPodsetimo, Nataša Bekvalac i preduzetnik i IT stručnjak Luka lazukić uplovili su u romansu ubro nakon što se Bekvalčeva razvela od drugog supruga Ljube Jovanovića.


Vladimir Gligorov: Privredni rast\n► Vladimir Gligorov: Privredni rast\nOve godine bi srpski privredni rast trebalo da bude oko dva odsto, a MMF predviđa čak 2,5 odsto. Sledeće godine bi rast trebalo da bude brži, recimo od 2,5-3 odsto. Potom bi trebalo da se dodatno ubrza, dok se ne postigne stopa koja se može smatrati potencijalnom, kako se to kaže, ili koja bi mogla da se dugoročnije ustali.\nUzmimo da su to realna predviđanja (o tome se može raspravljati). Na čemu se ona zasnivaju? Ako je reč o privredi sa punom zaposlenošću, onda će se proizvodnja povećavati sa rastom stanovništva i produktivnosti. Iz meseca u mesec ili godine na godinu, razni uticaji mogu da ubrzaju ili uspore rast, no u proseku će se uvećanje ukupnog proizvoda svesti na demografske činioce i na sve ono što povećava produktivnost, gde tehnološki napredak ima veliki udeo. Puna zaposlenost određuje nivo proizvodnje, a dalje povećanje broja zaposlenih i njihove produktivnosti privredni rast.\nKoji je onda potencijalni nivo srpske privredne aktivnosti? To zavisi od udaljenosti postojećeg nivoa zaposlenosti od potencijalnog, što će reći koliko je ljudi koji bi mogli i hteli da rade, a ne rade. Kada se pogledaju podaci o aktivnosti, zaposlenosti, neaktivnosti i nezaposlenosti, ne samo u srpskoj privredi već i u okolnim, dolazi se, grubom računicom, do ocene da je zaposlenost moguće povećati za oko 20 odsto. Recimo, po anketi o radnoj snazi iz prošle godine, nezaposlenih je bilo nešto više od 20 odsto od broja zaposlenih. To znači da trenutno zaposleni proizvode to što se meri bruto domaćim proizvodom, dakle ukupni proizvod, pa je naprosto pitanje koliki bi on bio ukoliko bi svi koji su nezaposleni, a oni čine odsto od zaposlenih, dakle kada bi oni svi bili zaposleni? To bi naravno zavisilo od produktivnosti. Ona bi mogla i da se smanji, ali to opet zavisi od toga da li postoje neiskorišćeni kapaciteti, osim naravno neiskorišćene radne snage. Da li je neiskorišćena infrastruktura, drugi fiksni fondovi, kapital fizički i finansijski, preduzetničke sposobnosti, a i tehničke i tehnološke inovacije? Uzmimo da bi produktivnost po jedinici rada ostala ista, potencijalni BDP, nivo proizvodnje drugim rečima, veći je za oko 20 odsto nego što se ostvaruje trenutno. Stanje u drugim zemljama u okruženju nije mnogo različito, što ne znači da su sve prošle isto u poslednjih dvadesetak i nešto godina. Srbija je, posle Bosne i Hercegovine, prošla najgore, tako da ni sa tim 20-odstotnim povećanjem proizvodnje ne bi bila na nivou od pre tri ili gotovo četiri decenije.\nTo je potencijalni nivo proizvodnje pod uslovima koji nisu nimalo zahtevni. Kojom bi brzinom privreda mogla da se približava tom nivou proizvodnje? Drukčije rečeno, koja je potencijalna stopa rasta privrede kao što je srpska čiji je nivo proizvodnje, usled niske stope zaposlenosti, znatno ispod potencijalnog? Nije lišeno smisla reći da je potencijalna stopa rasta ona koja je zaista i ostvarena, kao što se može smisleno reći da je pod uslovima pod kojima posluje srpska privreda stopa nezaposlenosti od oko 20 odsto zapravo ona koja odgovara punoj zaposlenosti. Recimo, ako čujete ili pročitate da su ljudi lenji ili da nisu spremni da rade poslove koji im se nude ili se žale na niske plate, pa radije sede u kafani ili gledaju sportske programe, ljudi koji tako govore zapravo kažu da svako ko želi da radi ima posao, tako da zapravo i nema nezaposlenih (osim možda nekog malog procenta koji se ne snalazi najbolje na tržištu rada). Tako da se mogu naći studije o pojedinim zemljama u kojima se pod punom zaposlenošću podrazumeva stanje gde je stopa nezaposlenosti dvocifrena.\nOve tvrdnje nemaju mnogo smisla, posebno u uslovima kada rasta nacionalnog dohotka i nema, gde se stopa inflacije približava nuli, a broj ljudi koji traže posao u inostranstvu se povećava. I, zapravo, problem je u sporom rastu zaposlenosti, usled sporog privrednog rasta (usled nedovoljnih ulaganja i potrošnje pre svega). U susednim zemljama se stanje postepeno poboljšava, tako da se privredni rast kreće negde oko tri odsto. Sa tom stopom rasta, međutim, sve i da nema nekog povećanja produktivnosti, bilo bi potrebno bar pet godina da se eliminiše nezaposlenost. Uz veću produktivnost, 10 godina ne izgleda kao naročito dug period.\nSrpska privreda još uvek nije došla do toga da ima privredni rast od tri odsto. U tome kasni u odnosu na jedan broj susednih zemalja, gde još jedino Hrvatska stoji verovatno gore. Naravno, neke zemlje imaju veće stope nezaposlenosti, Makedonija ili Bosna i Hercegovina na primer, dok druge imaju veću zaposlenost i stoga su bliže potencijalnom nivou proizvodnje. Usled toga, eventualni sporiji rast, posebno ukoliko je nivo proizvodnje ionako visok, kao u razvijenim zemljama Evropske unije, bliži je potencijalnom od onoga koji za sada Srbija uspeva da ostvari.\nTo onda vodi pitanju o potrebnom rastu. Jer bi svakako trebalo da je moguće da i nerazvijene privrede, kao što je srpska, mogu da se modernizuju u određenom periodu kako bi nekoj od budućih generacija obezbedile život koji već dostignuti razvoj omogućava. Ako bi to trebalo da bude sledeća generacija, to bi zahtevalo znatno brže stope rasta uz veliki rast produktivnosti. To je sve prilično udaljeno kada se zemlja trudi da nekako obezbedi bar rast od tri odsto u dužem vremenu.


Kipranin prodaje balkanske proizvode u srcu Njujorka\nNJUJORK – Prodavnica Euro Market nalazi se već 14 godina na istoj adresi – u njujorškom naselju Astorija, u Kvinsu. Vlasnik ovog objekta Kipranin Panayiotis Menikou od 2004. godine stanovnicima Astorije nudi širok spektar proizvoda iz jugoistočne Evrope.\nVeliki asortiman proizvoda iz Srbije, Makedonije, BiH, Hrvatske i Slovenije dostupan je na policama ovog marketa.\n-U našem astortimanu nudimo različite vrste proizvoda iz svih zemalja Evrope. Veliki broj naših kupaca dolazi iz zemalja jugoistočne Evrope, stoga postoji i dosta proizvođača sa tog područja. Što se tiče proizvođača sa Balkana odnosno prostora bivše Jugoslavije to su: Kraš, Podravka, Štark, Bambi, Mamas food, zatim Grand, Doncafe itd., kazao je Menikou, piše InStore magazin, izdanje za Srbiju.\nMenikou ističe da je saradnja sa distributerima prilično dobra.\n-Znate kako ide, ukoliko imate novca kupujete, ukoliko nemate ne kupujete, to je tako u ovom poslu, dodao je.\nU radnji ima dosta gotovih proizvoda poput različitih vrsta pita i bureka. Takođe, kako među kupcima sa Balkana, tako i među Njujorčanima, veoma su popularni sir, suvomesni proizvodi poput sudžuka ili pršute, kao i različite vrste kolačića i čokolade. U našem objektu može se pronaći za svakoga ponešto i mislim da je to ono što naši kupci najviše cijene, kazao je, između ostalog, Menikou.\nKompanija je osnovana 2004. godine, a trenutno zapošljava 20 radnika. Indikator\nTagovi: balkanEuro Marketizbornjujorkproizvodi


Svaki dan gotovo 150 ljudi okrene leđa Srbiji – Naši u svetu\nObjavljeno 31/10/19 u 09:00\nSrbija se tako sa 52.049 izdatih dozvola u prošloj godini našla na 15 mestu, uporediva sa BiH koja se nalazila na poziciji ispod, ali i u društvu sa Pakistanom, Albanijom, Irakom i Nigerijom. Iz naše zemlje, za godinu dana praktično je iseljen grad veličine Šapca, Užica ili Vranja. U nešto boljoj poziciji našla se susedna Severna Makedonija sa 24.000 odlazaka, dok se Crna Gora našla na 90. mestu sa nešto više od 3.000 dozvola za odlazak u inostranstvo.\n“Zabrinjavajući je trend naglog rasta broja dozvola za stanovnike Srbije, sa 25 hiljada u 2014. na 52 hiljade u prošloj godini”, ukazao je u istaživanju o iseljavanju ekonomista Miroslav Zdravković.\nPraktično, u svim zemljama na Zapadnom Balkanu došlo je do velikog rasta iseljavanja u 2018. u odnosu na 2017. Najveći rast je imala Bosna i Hercegovina (+47,8%), sledi Srbija (+32,9%) i Crna Gora (+25,5%) dok je Albanija imala najmanji rast od 20,6 procenata.\n” Iz Albanije se već toliko stanovništva u prethodnih tridesetak godina iselilo da je sve manje moguć dalji rast godišnjeg broja iseljenika”, ukazuje Zdravković.\nPosmatrajući trend iseljavanja iz Srbije i regiona tokom poslednje decenije podaci Evrostata pokazuju da su od 2008. najviše dozvola za odlazak u EU dobili stanovnici Albanije (622 hiljade), zatim Srbije (336 hiljada) i BiH (248 hiljada), Severne Makedonije – 158.256 i Crne Gore – 19.414.\nS druge strane, ako posmatramo destinacije koje su primile najviše stranaca Nemačka je zauzela ubedljivo prvo mesto sa 86.000 dozvola za stanovnike naše zemlje. Slede Austrija (45.000) i Italija (42.000) koje su izdale najviše dozvola u prethodnih 11 godina.\nDa su migracije radne snage, najčešće kvalifikovane, ozbiljan problem za Srbiju ukazao je i nedavno i Međunarodni monetarni fond. Kako je ova međunarodna finansijska institucija upozorila u svom izveštaju , Srbija je zemlja u koju rado dolaze strani investitori, ali i zemlja koja ima sve izraženiji problem odliva radne snage. Zato prvi put u ovom dokumentu sugeriše vladi da donese paket mera kako bi se zaustavio „odliv mozgova“, odnosno sprečile dalje migracije, posebno kvalifikovanih radnika.\nSveti Luka prvi ikonopisac\nBrnabić o ulasku u Srbiju: “Kada se vraćaju u zemlju dovoljan negativan test, u…\nVučić poručio dijaspori: Molim vas, ne dolazite, čeka vas karantin!\n“Bože, pomozi”! Amerikanac pokušava da izgovori “srpsku najtežu…


Za svaki novi soj - nova vakcina - MediaSfera\nPostoji trka između vakcina protiv kovida 19 i mutacija koronavirusa koje prete da ih ugroze, otkrivaju naučnici koji se bave ovom problematikom. Oni najavljuju da će nauka za svaki novi soj korone imati unapređenu vakcinu i kažu da svet ne mora da brine.\nStručnjaci, međutim, upozoravaju da još nije vreme da se zaboravi na mere opreza, jer virus i dalje mutira i da bi preterano opuštanje moglo da predstavlja najveći problem.\nVakcine su manje efikasne protiv nekih varijanata, a što se virus više bude širio, to će i mutacije biti češće, odnosno vakcine manje efikasne, navodi „Blic“. Do sada je efikasnost vakcina proučavana u malim grupama u laboratorijskim uslovima, a kako je počela masovna vakcinacija, efikasnost vakcine se proučava u realnom svetu.\nVakcine kompanija Fajzer/Biontek i Moderna efikasne su više od 90 odsto u prevenciji bilo kakvog zaražavanja, sa simptomima ili bez simptoma, saopštili su Centri za kontrolu i prevenciju bolesti (CDC) koji su radili studiju na zdravstvenim radnicima. Utvrđeno je da su ove vakcine efikasne čak 80 odsto posle jedne doze.\n„I to je dobra vest u vezi sa efikasnošću vakcine“, rekla je direktorka CDC Rošel Valenski.\nAli istovremeno raste broj ljudi mlađih od 50 godina na bolničkom lečenju, kaže Rošel Valenski.\n„Zabrinuti smo jer ne deluje da radimo stvari koje bi trebalo kako bismo kontrolisali virus“, kaže epidemiolog Džefri Šaman sa Univerziteta Kolumbija.\nNeki stručnjaci strahuju da počinje četvrti talas zaražavanja, koji donosi i nove, zaraznije sojeve virusa. Iako se ne predviđa tako masovno zaražavanje u SAD kakvo je bilo do sada, „ima naznaka da se usporava pad broja zaraženih i da se dostigao plato“, kaže Majkl Li sa MIT univerziteta.\nPokazalo se da su vakcine kompanije Džonson i Džonson 57 odsto efikasne u sprečavanju zaražavanja tim sojem u JAR, a 72 posto su efikasne u SAD, gde taj soj nije toliko zastupljen.\n„Ovo je kao trka u naoružanju. Napravićemo nove lekove, nova antitela, nove varijante vakcine ako virus nastavi da mutira“, kaže profesor Šaman, navodi „Blic“.\nTagovikorona virus Kovid-19 mutacije novi soj vakcine


Još jedno saopštenje Budućnosti, najavljuje se najradikalniji mogući potez! - Millennium sport\nMarko Kulić Posted on 23. aprila 2019. 10:00 23. aprila 2019. 11:31\nBudućnost je sinoć izgubila ubedljivo od Crvene zvezde rezultatom 97:54 i tako predala titulu u ABA ligi i učešće u Evroligi crveno-belima. Međutim, klub iz Podgorice ističe sve ono što se dešavalo pre samog duela.\nPojedini navijači Zvezde su upali na parket i napali igrače gostiju, nakon čega su košarkaši Budućnosti otišli u svlačionicu. Povodom čitave situacije, izdato je još jedno saopštenje u kojem se najavljuje čak i istupanje iz ABA lige.\nNakon napada kojeg su zabeležile kamere i preneli svi mediji uključući i srpske, a koje su snimili i članovi naše delegacije, kada su igrači gađani upaljačima, drškama, stolicama i drugim predmetima i kada su napadnuti od strane velikog broja navijača na terenu, povukli su se u svlačionicu, spašavajući se od agresije, potpuno nezaštićeni od strane policije i pored obećanja koje je policija danas poslala Klubu u zvaničnom saopštenju.\nPovređeni su igrači Noris Kol, Suad Šehović, a Nemanja Gordić je pogođen stolicom. Svesni da je atmosfera takva da nema uslova da se odigra utakmica, od čelnika ABA lige, za koje smo dobili informaciju da su ucenjeni od strane Crvene zvezde, tražili smo da se isprazni dvorana ili da se utakmica odigra sutra.\nNa žalost, mada su Novosel i Čabarkapa videli da su naši igrači u pravom smislu reči jedva izvukli živu glavu i da bi došlo do ozbiljih povreda košarkaša i stručnog štaba, sa potencijalno smrtnim ishodom da su još par minuta ostali na terenu, insistirali su na tome da se za pet minuta vrate na teren, sa pretnjom da će se utakmica registrovati službenim rezultatom od 20:0 u korist Crvene zvezde.\nO svim dešavanjima ćemo detaljno i sa dokazima informisati klubove vlasnike ABA lige, jer sa ljudima koji su nas doveli u ovu neprihvatljivu i ponižavajuću situaciju, ABA liga od večeras ne postoji.\nOčekujemo njihovu smenu.\nHoće li zaista doći do istupanja Budućnosti iz ABA lige zbog svega što se dogodilo, ostaje da se vidi u narednom periodu.\nTagovi : kk budućnost, saopštenje\nLepe vesti i za Partizan, vraća se kapiten?\nMVP finalne serije: Mnogo poštujem Filipa Čovića


Srđan Škoro predsednički kandidat Pokreta "Da se struka pita" - Glas Zaječara\nHome Politika Srđan Škoro predsednički kandidat Pokreta „Da se struka pita“\nPokret „Da se struka pita“ najavio je danas da će na predstojećim predsedničkim izborima 3. aprila kandidovati novinara iz Beograda Srdjana Škora.\nNa konferenciji za novinare pokreta „Da se struka pita“, Škoro je izjavio da će se kandidovati za predsednika kako bi „čestiti i obespravljeni ljudi“ imali za koga da glasaju.\nIstakao je da se zalaže da Srbiju vode stručni i kompetentni ljudi bez afera i da je samo oni mogu „izvući iz blata“.\n„Borimo se izmedju nestanka i opstanka. Ako ne glasamo za opstanak 3. aprila, nestaćemo kao država“, naglasio je on.\nNajavu kandidature Srdjana Škora danas su na konferenciji za novinare podržali i lekar Dejan Žujović iz pokreta „Za sve moje ljude“, advokat Vladimir Terzić iz šabačkog pokreta „Budjenje“ i samostalna odbornica u Skupštini Beograda Andjelka Žunić.\nOsnivač pokreta „Da se struka pita“ Vladimir Kovačević izjavio je da je taj pokret odluku da podrži kandidaturu Škora bazirao na istraživanjima javnog mnjenja, ali i na intuiciji.\n„Mislim da Škoro ima šanse da zabeleži značajan rezultat“, rekao je Kovačević.\nKovačević je naglasio da je svako dobrodošao da se priključi tom opozicionom bloku kako bi „režim“ predsednika Srbije Aleksandra Vučića u narednom periodu bio uzdrman.\nDodao je da će pokret u narednom periodu predstaviti svog kandidata za gradonačelnika Beograda, kao i svoju listu za parlamentarne izbore.\nKovačević je na konferenciji predstavio istraživanje javnog mnjenja koje je naručio taj pokret, a prema kojem je 58,2 odsto ispitanika odgovorilo da smatra da na političkoj sceni Srbije ima mesta za nove političke opcije.\nPrema tom istraživanju, predsednik Srbije Aleksandar Vučić i dalje je najpopularniji političar, ali je njegov rad 31 odsto ispitanika od 1.200 učesnika u anketi ocenilo najnižom ocenom.\nNa pitanje za koga bi glasali da su izbori sad u nedelju, 30,8 odsto gradjana je odgovorilo da bi glasalo za Srpsku naprednu stranku.\nKovačević je naglasio da je 13,2 odsto ispitanika reklo da bi glasalo protiv vlasti, ali da ne bi glasali ni za jednu od poznatih opozicionih stranaka.\n„To upućuje da smo na pravom putu i da narod očekuje novu opciju u ponudi“, istakao je on.\nPrethodni tekstPoskupljenje goriva stiže i u Srbiju


Crvena zvezda ostaje bez trenera: Dejan Stanković viđen na sastanku s Ferrerom – Sport Centar Crvena zvezda ostaje bez trenera: Dejan Stanković viđen na sastanku s Ferrerom – Sport Centar\nDejan Stanković bi uskoro mogao napustiti klubu Crvene zvezde, s kojom je ove sezone opet postao prvak Srbije.\nItalijanski mediji pišu da je Stanković danas viđen u Milanu i to na sastanku s predsjednikom Sampdorije Massimom Ferrerom.\nTako su počele špekulacije da bi legendarni Stanković mogao preuzeti klupu tima iz Đenove, na kojoj trenutno sjedi Claudio Ranieri. Izvjesno je da iskusni stručnjak s krajem sezone napušta klupu ovog kluba jer ne može da nađe zajednički jezik s Ferrerom po pitanju trajanja novog ugovora.\nZbog toga je mjesto trenera ponuđeno 42-godišnjem Stankoviću, koji je kao fudbaler Lazija i Intera u talijanskoj ligi proveo 15 godina.\nStanković je trener Crvene zvezde od 2019. godine i lako je osvojio dva naslova prvaka. Agent srpskog trenera još prošlog mjeseca dvaput se sastao s Ferrerom.\nTijesna pobjeda Juventusa nad Sampdorijom, povreda Dybale zabrinula navijače